cyanic-selkie/wikianc huggingface dataset:
རྒྱལ་བ་དགེ་འདུན་རྒྱ་མཚོ།
ལོ་རྒྱུས།
ྋརྒྱལ་བ་དགེ་འདུན་རྒྱ་མཚོ་མཆོག་ནི། རབ་བྱུང་བརྒྱད་པའི་མེ་སྤྲེལ་སྤྱི་ལོ་ ༡༤༧༦ ལོར་གཙང་རྟ་ནག་ཡུལ་གྱི་སོ་ནམ་པའི་ཁྱིམ་དུ་ཡབ་ཀུན་དགའ་རྒྱ་མཚོ་དང༌། ཡུམ་ཀུན་དགའ་དཔལ་མོ་གཉིས་ཀྱི་སྲས་སུ་སྐུ་འཁྲུངས། སྐུ་ན་ཕྲ་བའི་དུས་ནས་བཟུང་ཡབ་ཀྱི་རྗེས་སུ་ཀརྨ་པའི་གསང་སྔགས་ལ་གསན་སྦྱངས་མཛད། དགུང་ལོ་བཅུ་གཅིག་པར་ྋརྒྱལ་བ་སྐུ་ཐོག་གོང་མ་རྗེ་དགེ་འདུན་གྲུབ་པའི་ཡང་སྤྲུལ་དུ་ངོས་འཛིན་མཛད་དེ་བཀྲ་ཤིས་ལྷུན་པོའི་གདན་སར་བཀོད། དགུང་ལོ་བཅུ་གཉིས་པར་གྲྭ་སར་ཞུགས་ཏེ་དགེ་བཤེས་ལུང་རིགས་རྒྱ་མཚོ་ལས་དགེ་ཚུལ་གྱི་སྡོམ་པ་མནོས། དེ་ནས་ཅུང་མ་འགོར་བར་དཔལ་ལྡན་འབྲས་སྤུངས་སུ་ཕེབས་ཏེ་གནས་རྙིང་རིན་པོ་ཆེ་ལས་བསྙེན་པར་རྫོགས་ཤིང་དབུ་ཚད་ཕར་གསུམ་ལ་མཁས་པར་སྦྱངས། སྐབས་དེར་བོད་ཀྱི་ཆབ་སྲིད་གནས་ཚུལ་ལ་འགྱུར་ལྡོག་ཆེན་པོ་བྱུང་བས། བོད་ཡུལ་དུ་ཆོས་པས་རྒྱལ་པོའི་སྲིད་དབང་ལ་བརྟེན་ནས་གྲུབ་མཐའི་ཕྱོགས་རིས་རྩོད་པ་དང༌། གྲོང་པས་གྲུབ་མཐའི་ཤུགས་རྐྱེན་བཟུང་ནས་ལོ་ངོ་བརྒྱ་ཕྲག་རིང་བསྟུད་མར་ནང་འཁྲུགས་རྒྱུན་མི་ཆད་པ་བྱུང་ངོ༌།། དེ་ནས་རི་བོ་དགེ་ལྡན་པའི་བསྟན་པ་འཕེལ་གྲིབ་བྱུང་བའི་སྐབས་སུ་ྋརྒྱལ་བ་དགེ་འདུན་རྒྱ་མཚོ་མཆོག་ལྷོ་ཁ་དང༌། དྭགས་པོ། སྣར་ཐང༌། རྭ་སྒྲེང་སོགས་སུ་ཞབས་ཀྱིས་བཅགས་ཏེ་ཞྭ་སེར་བསྟན་པའི་མེ་རོ་གསོས། ལྷ་མོའི་བླ་མཚོའི་ཉེ་འགྲམ་དུ་གདན་ས་ཆོས་འཁོར་རྒྱལ་ཕྱག་བཏབ། དེ་ནས་བཟུང་ཁོང་ཉིད་དགུན་དཔྱིད་ལ་དཔལ་ལྡན་འབྲས་སྤུངས་དང༌། དབྱར་སྟོན་ལ་ཆོས་འཁོར་རྒྱལ་དུ་བཞུགས་གནང་མཛད། དེའི་སྐབས་སུ་ཁོང་ཉིད་གདན་ས་བཀྲ་ཤིས་ལྷུན་པོ་དང༌། དཔལ་ལྡན་འབྲས་སྤུངས་དགོན་གྱི་ཁྲི་ལ་ྋཞབས་སོར་བཀོད་ཅིང་སེ་ར་ཐེག་ཆེན་གླིང་གི་མཁན་པོའང་མཛད། ཁོང་ཉིད་འབྲས་སྤུངས་དགོན་དུ་བཞུགས་གནང་མཛད་སྐབས་དགའ་ལྡན་ཕོ་བྲང་ཕྱག་འདེབས་མཛད་ནས་སྡེ་སྲིད་བསྐོ་བཞག་བྱེད་པའི་ལམ་ལུགས་བཙུགས། ཁོང་རབ་བྱུང་དགུ་པའི་ཆུ་ཕོ་སྟག་ལོ་སྟེ་སྤྱི་ལོ་ ༡༥༤༣ ལོར་འབྲས་སྤུངས་སུ་སྐུ་མྱ་ངན་ལས་འདས་པ་བཅས་སོ།
ཁོང་གི་གསུང་རྩོམ་ནི།
༵༵དོན་རྒྱན་སོ་ལྔའི་དཔེར་བརྗོད་ཀཀ དང༌། ༵༵གྲུབ་མཐའ་རྒྱ་མཚོར་འཇུག་པའི་གྲུ་རྫིངས་ཀཀ ༵༵སྟོང་ཉིད་བདུན་ཅུའི་རྣམ་བཤད་ཀཀ ༵༵རྟེན་འབྲེལ་བསྟོད་པའི་རྣམ་བཤད་ཀཀ ༵༵དབུ་མ་འཇུག་པའི་རྣམ་བཤད་ཀཀ ༵༵དཀར་ཆག་དང་རྣམ་ཐར་ཀཀ སོགས་པོ་ཏི་གསུམ་ཙམ་བཞུགས།
༡༨༧༣ལོ།
༡༨༧༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ནག་ཉེས།
ནག་ཉེས་ནི་འདུ་ཤེས་ཞིག་རེད།
ཟླ་༣ཚེས་༤ཉིན་
ཟླ་༣ཚེས་༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༣པ་ཡིན། ལོ་མཇུག་ལ་ད་དུང་ཉིན་༣༠༢ཡོད།
ཨེ་ལི་ཡེ་ཏེ།
ཨེ་ལི་ཡེ་ཏེ་
ཨ་ངྷི་སེའུ།
ཨ་ངྷི་སེའུ་
ཟླ་༣ཚེས་༥ཉིན་
ཟླ་༣ཚེས་༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༤པ་ཡིན། ལོ་མཇུག་ལ་ད་དུང་ཉིན་༣༠༡ཡོད།
རྣམ་རྒྱལ་ལྷ་མོ།
རྣམ་རྒྱལ་ལྷ་མོ་ཀྱི་རྒྱུན་སྲོལ་སྐོར་གྱི་གཞས་དང་ལྷ་མོ་སོགས་གཏོང་མཁན་གྱི་གཞས་མ་ཞིག་ཡིན།
ལྷ་མོ་ཟློས་གར་གྱི་རིགས་ཞིག
ལྷ་མོའམ་ཨ་ཅེ་ལྷ་མོ་སྟེ་བོད་ཀྱི་ཟློས་གར་གྱི་རིགས་ཞིག
ཨར་མེ་ནི་ཡའི་སྒྱུ་རྩལ།
ཨར་མེ་ནི་ཡའི་སྒྱུ་རྩལ་ནི་ཨར་མེ་ནི་ཡ་གི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཟླ་༣ཚེས་༦ཉིན་
ཟླ་༣ཚེས་༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༥པ་ཡིན། ལོ་མཇུག་ལ་ད་དུང་ཉིན་༣༠༠ཡོད།
འཇམ་དབྱངས་སྐྱིད།
འཇམ་དབྱངས་སྐྱིད་་ནི་བོད་ཀྱི་གཞས་མ་ཞིག་དང་བུད་མེད་ཀྱི་ཐོབ་ཐང་བརྩོན་མཁན་དང་རྩོམ་པ་པོ་བཅས་ཡིན།
པར་རིས་བར་འཁྱམས།
སྐྱེས་ཡུལ་ལུང་པ་ནི་བོད་མདོ་དབུས་ཁམས་གསུམ་གྱི་ཡ་གྱལ་མདོ་སྨད་ཀྱི་ཆར་གཏོགས་ པ་ད་ལྟ་མཚོ་སྔོན་ཞིང་ཆེན་ཟེར་བའི་ཁོངས་ཀྱི་མཚོ་ལྷོ་ཁུལ་ཀོས་ནན་རྫོང་བྱ་མདོ་ ར་རྫ་ཞེས་པའི་གྲོང་ཚོ་ཞིག་ཡིན། ཕ་མ་གཉིས་ཀ་ཞིང་པ་ཡིན། ཆུང་ངུའི་དུས་ནས་ཕ་ཡུལ་དུ་སློབ་གྲྭ་ཆུང་འབྲིང་འགྲིམས། སློབ་གྲྭ་དེ་དག་ཐོན་རྗེས་རང་ཡུལ་དང་ཁད་ཅུང་ཟད་རིང་བའི་མཚོ་ལྷོ་ཁུལ་དགེ་ཐོན་ སློབ་གྲྭ་ཟེར་བ་དེར་ཕྱིན། སློབ་གྲྭ་དེ་ནས་མཐར་མ་ཕྱིན་པའི་སྔོན་སྟེ1984ལོར་མཚོ་སྔོན་ཞིང་ཆེན་བོད་སྐད་ བརྙན་འཕྲིན་ལས་ཁུངས་གསར་འཛུགས་སྐབས་ང་ཚོའི་སློབ་གྲྭའི་ནང་སྙན་སྒྲོན་པ་བསྡུ་ ལེན་བྱེད་དུ་ཡོང་ནས་ང་རང་སྟེས་དབང་སྟབས་འགྲིག་གིས་སྙན་སྒྲོན་པ་རུ་བསྡུ་ལེན་ བྱས་ནས་ཟི་ལིང་དུ་ཡོང་ཐུབ་པ་བྱུང་སོང་། 1993ལོ་ནས1996ལོ་བར་ཡང་བསྐྱར་མཚོ་སྔོན་ཞིང་ཆེན་སློབ་གསོ་སློབ་གྲྭ་ཆེན་མོའི་ སྦྲག་ཁྲིད་སློབ་གསོ་མྱངས་ཤིང་དེ་ནས་ཆེད་སྦྱོང་སློབ་གྲྭ་ཆེན་མོའི་སློབ་ཐོན་ འཛིན་ཡིག་ཐོབ།
བདག་གིས་བོད་ཡིག་གི་ལམ་ནས་གསར་འགྱུར་གྱི་ལས་ཀ་བྱས་ཏེ་ད་ཕན་ལོ་ངོ20ལྷག་འདས་ སོང་། ལོ་དེ་དག་གི་རིང་ལ་བརྙན་འཕྲིན་སྙན་སྒྲོན་པའི་ལས་ཀ་དང་། གསར་འགྱུར་དང་ཆེད་སྒྲིག་ལེ་ཚན་ཡིག་སྒྱུར་གྱི་ལས་ཀ་སོགས་བྱས་མྱོང་། ལོ་མང་པོའི་སྔོན་ནས་ད་བར་དུ་གསར་འགྱུར་དང་ཆེད་སྒྲིག་ལེ་ཚན་སྒྲིག་སྦྱོར་ གཏུབ་མཐུད་ཀྱི་ལས་ཀ་བྱེད་གི་ཡོད།
ཡི་ལང་གི་སྒྱུ་རྩལ།
ཡི་ལང་གི་སྒྱུ་རྩལ་ནི་ཡི་ལང་གི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཀརྨ་པ་མཐོང་བ་དོན་ལྡན་
(ཀརྨ་པ་སྐུ་ཕྲེང་དྲུག་པ)བར་ཁམས་ཀྱི་ཁུལ་ངོམ་སྟོད་བཤེས་སྐྱམ་ཞེས་པའི་ས་གནས་སུ་རབ་བྱུང་བདུན་པའི་མེ་སྤྲེལ(༡༤༡༦)ལོར་ཡབ་གོ་འཇོ་བསམ་འགྲུབ་རྡོ་རྗེ་དང་། ཡུམ་ལྡོང་བཟའ་པདྨ་མཚོ་གཉིས་ཀྱི་སྲས་སུ་འཁྲུངས། སྐུ་གོང་མའི་དངོས་སློབ་རྣམས་ཀྱིས་བརྟག་དཔྱད་མང་དུ་མཛད་དེ་ཀརྨ་པ་སྐུ་ཕྲེང་དུ་ངོས་བཟུང་། མཁན་ཆེན་མགོ་བློན་པོ་སོགས་བླ་མ་མང་དུ་བསྟེན་ནས་མདོ་སྔགས་ཀྱི་ཆོས་སྐོར་མཐའ་ཡས་པ་གསན། བར་ཁམས་དང་ཀོང་པོ་སོགས་སུ་བྱོན་ནས་ཆོས་གསུངས་པ་དང་། ཡུལ་སྡེ་ཕན་ཚུན་གྱི་འཁྲུགས་རྩོད་བསྡུམས་པར་མཛད་པ་སོགས་སྐུ་ན་གཞོན་ནུའི་དུས་ནས་ནང་བསྟན་དར་སྤེལ་དང་། འགྲོ་བ་མང་པོའི་དོན་མཛད་བཞིན་པའི༌མུ་ནས་དགུང་ལོ་སོ་བརྒྱད་ལ་ཕེབས་པ་ཆུ་བྱ(༡༤༥༣)། ལོར་ཀོང་པོ་རྩེ་ལྷ་སྒང་དུ་གློ་བུར་སྐུ་གཤེགས། སྐུ་གདུང་ཞུགས་འབུལ་ཞུས་པར་ངོ་མཚར་བའི་རྟེན་མང་དུ་བྱོན་ཞིང་། རྟེན་དེ་རྣམས་མཚུར་ཕུར་གདན་དྲངས་ཏེ་གདུང་རྟེན་དང་འདྲ་སྐུ་བཞེངས་པའི་ནང་བཞུགས་སུ་གསོལ། ལོ་རྒྱུས་ཞིབ་པ《ལྷོ་རོང་ཆོས་འབྱུང》ཤོག་གྲངས༢༠༣དང་། 《ཆོས་འབྱུང་མཁས་པའི་དགའ་སྟོན》ལྕགས་དཔར་མའི་ཤོག་གྲངས༡༠༢༧པ། 《ཀམ་ཚང་ཆོས་འབྱུང》པོད་དང་པོའི་ཤོག་གྲངས༢༥༨བཅས་སུ་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བརྙན་ཡིག་ཚོགས་པ།
བརྙན་ཡིག་ཚོགས་པའི་གོ་དོན།
Fansub groupའདིའི་ཡིག་ངོའི་ནང་དོན་ལྟར། བརྙན་ཡིག་ཚོགས་པ་ནི་མི་སྒེར་གྱི་དགའ་ཕྱོགས་གཞི་བྱས་ཏེ་གྲུབ་པ་ཞིག་ཡིན་ཞིང་། བརྙན་ཡིག་ཚོགས་པས་ཁེ་ཚོང་དོན་དུ་གཉེར་བ་མིན་པར། གློག་བརྙན་བརྙན་གཟུགས་གང་ཞིག་ལ་སྤྲོ་བས་དྲངས་ཏེ་བརྙན་ཡིག་བཟོ་སྦྱོར་གྱི་ལས་ལ་ཞུགས་པ་ཡིན། ཡིན་ཡང་། ཚོགས་མི་ཁ་ཤས་ཀྱིས་སྒེར་གྱི་ཁེ་ཕན་བསམ་སྟེ། རྫུས་བཟོ་མཁན་དང་འདྲེ་ལག་མཉམ་སྦྲེལ་གྱིས་ཁེ་ཚོང་གཉེར་བ་ཡོད་མོད། དེ་བརྙན་ཡིག་ཚོགས་པའི་ཁོངས་སུ་མི་གཏོགས་སོ། །
བརྙན་ཡིག་ཚོགས་པའི་བྱུང་བ།
ལོ་འདི་ཚོར། ཨ་རིའི་གློག་བརྙན་བརྙན་འཕྲིན་དང་ཉི་ཧོང་བའི་ཁཱ་ཐུང་རྒྱ་ནང་དུ་དར་ཁྱབ་ཤིན་ཏུ་ཆེན་པོ་བྱུང་བས། དྲྭ་འབངས་ཐམས་ཅད་ཀྱི་དགོས་མཁོ་འདི་དང་བསྟུན་ཏེ་འཇུག་ཡུལ་མི་འདྲ་བའི་བརྙན་ཡིག་ཚོགས་པ་ལྔ་བཅུ་ལྷག་རྒྱ་ནང་དུ་བྱུང་ཡོད།༼འདི་ལས་མང་ཡང་སྲིད། དྲྭ་ཐོག་གི་ཡིག་དུམ་ཞིག་གཞིར་བཟུང་པ་ཡིན༽རྒྱ་ནང་དུ་དྲྭ་རྒྱ་ས་ཁྱབ་རྡོ་ཁྱབ་ཏུ་སོང་བ་བསྟུན་ནས། དྲྭ་པ་རྣམས་ཀྱིས་ཀྱང་བརྙན་འཕྲིན་ཟློས་གར་རམ་ཁཱ་ཐུང་། གློག་བརྙན་ཕུལ་ཏུ་བྱུང་བ་དག་ཨ་རི་དང་ཡོ་རོབ། ཉི་ཧོང་། ཁོ་རེ་ཡ་ནས་བཟོས་པ་ཐུགས་སུ་ཆུད་ཅིང་། CCTVསོགས་གཞུང་འབྲེལ་ལེ་ཚན་གྱིས་ཕྱི་གླིང་གི་བརྩམས་ཆོས་གྲགས་ཆེ་བ་ནང་འདྲེན་བྱས་ཚད་ཤིན་ཏུ་དལ་བ་ཡང་མཁྱེན།  དེའི་འགྲོ་ལུགས་བཀའ་འཁྲོལ་ཡང་རྙོག་དྲ་ཆེན་པོ་ཞིག་ཏུ་མཐོང་། དེའི་ཁར། དྲྭ་པ་རྣམས་ཀྱི་ཕྱི་སྐད་ཀྱི་ས་ལམ་ཡང་དམའ་བའི་དབང་གིས་རྟེན་འབྲེལ་འདི་དག་འགྲིག་པས། བརྙན་ཡིག་ཚོགས་པ་བྱུང་བ་ཡིན། འུ་ཅག་བོད་དུ་ནི་ས་བོན་བཞག་པ་ཙམ་གྱི་ས་ན་གནས་ཤིང་། རྒྱ་མིའི་གློག་བརྙན་འཕྲིན་དང་ཕྱི་རྒྱལ་གྱི་གློག་བརྙན་འགའ་རེ་སྐད་བསྒྱུར་བྱས་པ་ཡོད་མོད།  བརྙན་ཡིག་ཚོགས་པའི་མིང་འདི་བྱུང་ནས་ལོ་གཅིག་ཙམ་ལས་འགོར་མེད་ཤས་ཆེའོ། །
༢༠༠༧ལོར། ཨ་རིའི་བརྙན་འཕྲིན་ཟློས་གར<<བཙོན་བྱོལ>>Prison Breakརྒྱ་ནང་དྲག་རླུང་བཞིན་འཚུབ་ཏེ། CCTVསོགས་དབང་ཆེན་སྨྱན་སྦྱོར་གྱིས་བརྙན་ཡིག་ཚོགས་པར་དོ་སྣང་ཆེར་བྱས་ཤིང་། ཨར་བརྙན་ཚོགས་པའི༼ཨ་རིའི་གློག་བརྙན་སྒྱུར་བཟོ་༽འགན་ཁུར་མཁན་ལ་སྨྱན་སྦྱོར་མིང་གྲགས་ཅན་གྱིས་བཅར་འདྲི་བྱས། འདི་དག་ནི་རྒྱའི་བརྙན་ཡིག་ཚོགས་པའི་ལོ་རབས་རེད། ཡིན་ཡང་། ཕྱོགས་བཅུར་བུ་གར་རལ་བའི་འུ་བུ་ཅག་ད་དུང་འདི་དག་ལ་རྒྱུས་ཡོད་མེད་ཀྱི་མཚམས་ན་འདུག ཡིན་ཡང་།  ཅི་ཡིན་ན་ཡིན་ཏུ་ཆུགས།  ༢༠༡༠ལོར་པེ་ཅིང་གི་སློབ་གྲྭ་འདྲ་མིན་ནས་ཐོན་པའི་མདོ་དབུས་ཁམས་གསུམ་གྱི་དགའ་ཕྱོགས་མཐུན་པ་ཁ་ཅིག་གཅིག་ཏུ་འདུས་ཏེ།  རང་རེའི་བརྙན་ཡིག་ཚོགས་པའི་ལོ་རྒྱུས་ལ་དབུ་ཁྱུད་བྲིས་ཤིང་།  འདི་ཡིས་ཀྱང་བོད་ཡིག་ཁྱབ་བདལ་དང་དར་སྤེལ། རྒྱུན་འཛིན། ཁ་སྐད་དང་ཡིག་སྐད་ཀྱི་བར་ཐག་ཇེ་ཐུང་།  ཡུལ་སྐད་དང་ཡུལ་སྐད་ཀྱི་བར་ཐག་ཇེ་ཐུང་། ཡུལ་ལུང་དང་ཡུལ་ལུང་གི་བར་ཐག་ཇེ་ཐུང་གིས་སྲིད་རྩེའི་མི་རིགས་འདི་ཡང་མི་རིགས་དང་རྒྱལ་ཁབ་གཞན་དང་འདྲ་བར་དེང་རབས་ཅན་གྱི་སྒྲ་གཟུགས་ཀྱི་འདོད་ཡོན་མ་ལུས་མིག་གི་གསོས་དང་། རྣ་བའི་བདུད་རྩི་རུ་འགྱུར་བའི་རེ་བ་ཆེའོ། །
ཚོགས་ཆུང་ངོ་སྤྲོད།
༒ ཚོགས་ཆུང་འདི་ནི་སྤྱི་ལོ༢༠༠༩ལོའི་ཟླ་༩པར་པེ་ཅིང་དུ་བཙུགས་པ་དང་།  ཐོག་མའི་དམིགས་ཡུལ་ནི། རྒྱ་རིགས་སོགས་པའི་མི་རིགས་གཞན་པའི་བྱེད་སྟངས་ལ་དཔེ་བལྟས་ནས། དེང་དུས་གྲགས་ཆེ་བའི་གློག་བརྙན་ཁག་ཅིག་གི་བརྙན་ཡིག་རྣམས་བོད་ཡིག་ལ་བསྒྱུར་ཏེ། རིན་མེད་ཐོག་ཁྱབ་སྤེལ་བྱེད་རྒྱུ་དེ་ཡིན།
༒  ཚོགས་ཆུང་འདིའི་ཚོགས་མི་གཙོ་བོ་ནི་རྒྱ་ནང་ན་ཡོད་པའི་བོད་རིགས་སློབ་ཆེན་སློབ་མ་འབའ་ཞིག་ཡིན། འོན་ཏེ་ཚོགས་བཞུགས་བྱེད་པར་དམིགས་བསལ་གྱི་ཆ་རྐྱེན་གང་ཡང་མེད། མ་གཞི་ཡིག་བསྒྱུར་བྱེད་རྒྱུ་དེ་ཚོགས་པ་འདིའི་རྩ་དོན་ཡིན་ཀྱང་། ཚོགས་ཆུང་འདིའི་ལས་ཀའི་ཆ་ཤས་གང་ཐད་ལ་ནུས་པ་འདོན་ཐུབ་པ་དང་།  རང་ལ་བློ་མོས་ཡོད་ན་སུ་ཡང་ཚོགས་ཆུང་ནང་ཞུགས་ཆོག་པ་ཞིག་ཡིན་ལ། དུས་ཀྱི་ཚད་བཀག་སོགས་ཡེ་ནས་མེད།
༒  བརྙན་ཡིག་ཚོགས་ཆུང་འདི་རུ་མདོ་དབུས་ཁམས་གསུམ་ནས་ཐོན་པའི་ཚོགས་མི་ཡོད་པར་བརྟེན།  བརྙན་ཡིག་ལོ་ཙཱའི་སྐབས་སུ་ཡང་ཡི་གེར་བྲི་རུ་རུང་བའི་ཡུལ་སྐད་སོགས་སྤྱོད་ཅི་ཐུབ་བྱས་ཡོད་ལ།  འདི་ཡིས་ཀྱང་བོད་ཡིག་ཁྱབ་བདལ་དང་དར་སྤེལ། རྒྱུན་འཛིན།  ཁ་སྐད་དང་ཡིག་སྐད་ཀྱི་བར་ཐག་ཇེ་ཐུང་།  ཡུལ་སྐད་དང་ཡུལ་སྐད་ཀྱི་བར་ཐག་ཇེ་ཐུང་། ཡུལ་ལུང་དང་ཡུལ་ལུང་གི་བར་ཐག་ཇེ་ཐུང་གིས་སྲིད་རྩེའི་མི་རིགས་འདི་ཡང་མི་རིགས་དང་རྒྱལ་ཁབ་གཞན་དང་འདྲ་བར་དེང་རབས་ཅན་གྱི་སྒྲ་གཟུགས་ཀྱི་འདོད་ཡོན་མ་ལུས་མིག་གི་གསོས་དང་། རྣ་བའི་བདུད་རྩི་རུ་འགྱུར་བའི་རེ་བ་ཆེའོ། །
པ་བཟང་ལྷ་མོ།
པ་བཟང་ལྷ་མོ་ནི་བོད་རིགས་ཀྱི་བཙུན་མ་ཞིག་དང་གཞས་མ་ཞིག་ཀྱང་རེད།
ཝི་ཏི་ནམ་གྱི་སྒྱུ་རྩལ།
ཝི་ཏི་ནམ་གྱི་སྒྱུ་རྩལ་ནི་ཝི་ཏི་ནམ་གི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཕི་ལ་ཐོན།
ཕི་ལ་ཐོན་(ཀེ་རུའི་ཡི་གེ་: Πλάτων)ནི་གནའ་བོའི་ཀེ་རུའི་ཚད་མ་རིག་པ་མཁས་ཅན་དང་ཨང་རྩིས་མཁས་ཅན་ད་དུང་ཚད་མ་རིག་པའི་རྩོམ་པ་པོ་རྣམས་ཀྱིས་ཁ་བརྡ་བྱེད་པའི་ཡི་གེ་ཞིག་རེད།
ཟིན་ཐོ་འམ་དཔྱད་གཞི།
=ཉེར་སྤྱོ་རྩིས་རིག= དཔྱད་གཞིའི་དཀར་ཆག ==
ཟླ་༣ཚེས་༨ཉིན་
ཟླ་༣ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༧པ་ཡིན། ལོ་མཇུག་ལ་ད་དུང་ཉིན་༢༩༨ཡོད།
བསྟན་འཛིན་ཆོས་རྒྱལ།
བསྟན་འཛིན་ཆོས་རྒྱལ་ནི་བོད་རིགས་ཀྱི་གཞས་པ་ཞིག་ཡིན།
ཟླ་༣ཚེས་༩ཉིན་
ཟླ་༣ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༨པ་ཡིན། ལོ་མཇུག་ལ་ད་དུང་ཉིན་༢༩༧ཡོད།
བསྟན་འཛིན་དགོན་པོ།
བསྟན་འཛིན་དགོན་པོ་ནི་བོད་རིགས་གཞས་པ་ཞིག་དང་༡༩༥༥ལོར་སྐྱེས་པ་རེད།
ཨི་ཏ་ལི་གྱི་སྒྱུ་རྩལ།
ཨི་ཏ་ལི་གྱི་སྒྱུ་རྩལ་ནི་ཨི་ཏ་ལི་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
མ་ཆོ་པེ་ཆོ།
མ་ཆོ་པེ་ཆོ་གནའ་བོའི་མཁར་རྫོང་གི་རྗེས་ཤུལ་དེ་ནི་ཁོ་སི་ཁེ་ཡི་ནུབ་བྱང་ཕྱོགས་སུ་སྟོང་སྨིས་༨༠ཡིས་ཆོད་པའི་ཨེན་ཏེ་སི་རི་བོའི་རི་ཁུག་ཏུ་ཡོད་ལ། ཨེན་ཁ་བཙན་རྒྱལ་གྱི་རྗེས་ཤུལ་ཞིག་ཡིན། མཁར་རྫོང་དུ་རྔམ་བརྗིད་ལྡན་པའི་ལྷ་ཁང་དང་ཕོ་བྲང་ཡོད་ཅིང་། ད་རུང་སྡོད་ཁང་ཚགས་མཐུག་པོ་ཡོད་པའི་ཁར། ཆུ་འདྲེན་བྱེད་ཀྱི་ཡུར་པ་དང་མཁར་མཐའ་རུ་བསྐོར་བའི་སྐས་ཞིང་ཆེན་པོའང་ཡོད།
ཟླ་༣ཚེས་༡༠ཉིན་
ཟླ་༣ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༦༩པ་ཡིན། ལོ་མཇུག་ལ་ད་དུང་ཉིན་༢༩༦ཡོད།
ཝེ་སུའུ་ཝེའོ་མེ་རི།
ཝེ་སུའུ་ཝེའོ་མེ་རི་
ཏི་ཏི་ཁ་ཁ་མཚེའུ།
ཏི་ཏི་ཁ་ཁ་ནི་ས་གྱི་ཆེ་ཤོས་རི་མཚོ་ཞིག་རེད་ནི་པེ་རུ་དང་བྷོ་ལི་ཝི་ཡ་ཞིག་རེད་པུ་ནོ་ཧུ་ལི་ཨ་ཀ་ཀོ་པ་ཀ་བ་ན་ཨ་ཅ་ཀ་ཅི།དང་ལ་པ་ས་གྲོང་ཁྱེར་གྱི་ཁྲིས་ལ་དུག་
ཞི་པན་ཡའི་སྒྱུ་རྩལ།
ཞི་པན་ཡའི་སྒྱུ་རྩལ་ནི་ཞི་པན་ཡའི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཨན་ནུའུ་པེ་སི།
གཟིག་མགོ་ནག་པོའི་སྷས་གྱོང་རོ་བཟོ་ཚུལ་བདག་སྐྱོང་བྱེད་པ་མ་ཟད། ཤི་བོ་ཚེ་ཕྱི་མའི་ཡུལ་དུ་འགྲོ་བའི་ལམ་ཡང་སྟོན་སྲིད།
ཟླ་༣ཚེས་༡༡ཉིན་
ཟླ་༣ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༠པ་ཡིན། ལོ་མཇུག་ལ་ད་དུང་ཉིན་༢༩༥ཡོད།
༡༨༧༢ལོ།
༡༨༧༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
འཇར་མན་གྱི་སྒྱུ་རྩལ།
འཇར་མན་གྱི་སྒྱུ་རྩལ་ནི་འཇར་མན་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཀརྨ་པ་དེ་བཞིན་གཤེགས་པ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༣ཚེས་༡༢ཉིན་
ཟླ་༣ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༡པ་ཡིན། ལོ་མཇུག་ལ་ད་དུང་ཉིན་༢༩༤ཡོད།
པི་ཨེར་ཇོ་སེ་ཧྥེ་པུ་རུ་དོང་།
པི་ཨེར་ཇོ་སེ་ཧྥེ་པུ་རུ་དོང་(ཧྥ་རན་སིའི་སྐད།: Pierre-Joseph Proudhon)ནི་༡༨༠༩ལོའི་ཟླ་བ་༡པོའི་ཚེས་༡༥ཉིན་སྐྱེས་པ་དང་༡༨༦༥ལོའི་ཟླ་བ་༡པོའི་ཚེས་༡༩ཉིན་ཚེ་ལས་འདས་པ་དང་ཁོ་བོ་ནི་ཧྥ་རན་སིའི་ཆབ་སྲིད་མཁས་ཅན་དང་ཕན་ཚན་ཉིད་ཐད་ཀྱི་མཚན་ཉིད་རིག་པ་མཁས་ཅན་དང་སྤྱི་ཚོགས་རིང་ལུགས་པ་ཞིག་རེད། དེ་ཡང་ཁོ་བོ་ནི་ཧྥ་རན་སིའི་རྒྱལ་ཚོགས་ཀྱི་ཁོངས་མི་ཞིག་ཡིན་པ་དང་ཁོ་བོར་གཞུང་མེད་རིང་ལུག་པ་དང་པོ་ཞེས་པའང་འབོད་སྲོལ་ཡོད་པ་རེད།
ཝིག་ཏོར་སེར་ཇེ།
ཝིག་ཏོར་སེར་ཇེ་(ཧྥ་རན་སིའི་སྐད།: Victor Serge)ནི་ཝིག་ཏོར་-ལུ་དོ་ཝིག་-ཀི་བལ་ཆི་ཚི་(ཨུ་རུ་སུའི་སྐད།: Ви́ктор Льво́вич Киба́льчич)ལ་སྐྱེས་པ་དང་ཨུ་རུ་སུའི་གཞུང་མེད་རིང་ལུག་པ་ཞིག་དང་རྩོམ་པ་པོ་ཞིག་རེད།
བྷོསུ་ནིཡ་དང་ཧར་ཛེ་གྷོ་ཝི་ན་གྱི་སྒྱུ་རྩལ།
བྷོསུ་ནིཡ་དང་ཧར་ཛེ་གྷོ་ཝི་ན་གྱི་སྒྱུ་རྩལ་ནི་བྷོསུ་ནིཡ་དང་ཧར་ཛེ་གྷོ་ཝི་ན་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཡུ་ཁྱོ་མི་ཤི་མ།
ཡུ་ཁྱོ་མི་ཤི་མ་(ཉི་ཧོང་སྐད།: 三島 由紀夫)ནི་ཉི་ཧུང་གི་རྩོམ་པ་པོ་དང་སྙན་ངག་པ་ཞིག་རེད།
མཚོ་འགག
མཚོ་འགག་
ཏ་ཏ་ནེར་མཚོ་འགག
ཏ་ཏ་ནེར་མཚོ་འགག་
མེ་ཀྲི་ལོན་མཚོ་འགག
མེ་ཀྲི་ལོན་མཚོ་འགག་
གཤང་།
གཤང་ངམ་འཁྲུ་ལོར་གྲགས་པ་འདི་སྤྱིར་རྒྱ་གར་སོགས་སུ་ཁུངས་ཅི་འདྲ་ཡོད་མ་ཤེས་ལ་བལ་པོའི་སྤྲང་པོ་རྣམས་ཐོགས་སྲོལ་ཡོད་པར་འདུག་ལ།  བོད་དུ་ནི་མཁར་རྔ་དང་འདི་གཉིས་བོན་པོའི་ལག་ཆ་ཉིད་དུ་འདོད་ཀྱང་།  གཞན་གྲྭ་ས་འགའ་རེའི་སེར་ཕྲེང་སྐབས་རོལ་མོ་སྣ་ཚོགས་ཀྱི་གྲལ་དུའང་ཡོད་འདུག་ལ་རྙིང་མའི་མ་དགོན་སོགས་ཀྱི་ཆོ་ག་རེ་གཉིས་ཙམ་ལ་ཡོད་པ་ཙམ་ལས་མ་མཐོང་ཡང་མཆོད་པ་སོགས་ཀྱི་སྐབས་སྒྲ་སྣ་ཚོགས་ཀྱི་གྲལ་ལ་དཀྲོལ་ན་ལེགས་པའི་ཡོན་ཏན་ཆེན་པོ་ཡོད་དོ།
ལར་དེར་མ་ཟད་འཇིག་རྟེན་གྱི་ཁམས་ན་སྒྲ་སྙན་གྱི་རིགས་དབུལ་ཆོག་པ་ནི། ཕྱོགས་དུས་ཀུན་ན་ཟིན་དང་མ་ཟིན་པའི།  ཡོན་ཏན་ཡིད་འོང་སྒྲ་སྙན་ཅི་མཆིས་སོགས་གསུང་བའི་ཕྱིར་རོ།      །
རོ་ནིན།
ཉི་ཧུང་(ཉི་ཧོང་སྐད།: 浪人)གི་གོམ་སྲོལ་ནང་རོ་ནིན་ནི་མགོ་གཙོ་མེད་པའི་དཔའ་རྒོད་ཀྱི་རིག་ཞིག
རྐང་གླིང་།
རྐང་གླིང་ནི་སྔོན་འཕགས་ཡུལ་གྱི་གྲུབ་ཐོབ་རྣམས་ཀྱིས་རང་ཉིད་བྱ་བྲལ་གྱི་སྤྱོད་པར་གཤེགས་ཏེ་གནས་ངེས་མེད་དུར་ཁྲོད་སོགས་སུ་གསང་སྔགས་ཀྱི་ཆོ་ག་མཛད་སྐབས་རང་ཉིད་མི་རྟག་པ་སྒོམ་པ་ལ་གྲོགས་བྱེད་པའི་ཆེད་དུར་ཁྲོད་ནས་མི་ཤི་བའི་རྐང་ཐུང་ལ་གླིང་པོ་མཛད་པ་ན་རྐང་གླིང་ཞེས་གྲགས།བོད་དུ་སྤྱི་ལོའི་དུས་རབས་བཅུ་གཅིག་པའི་ཡས་མས་སུ་ཞི་བྱེད་གཅོད་ཀྱི་གྲུབ་མཐའ་དར་བ་ནས་བཟུང་རིམ་བཞིན་སྲོལ་དེ་བྱུང་བ་མིན་ནམ་སྙམ།།
ཁུརོ་ཤི་ཡའི་སྒྱུ་རྩལ།
ཁུརོ་ཤི་ཡའི་སྒྱུ་རྩལ་ནི་ཁུརོ་ཤི་ཡའི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
མི་ཡ་མོ་ཏོ་མུ་ས་ཤི།
མི་ཡ་མོ་ཏོ་མུ་ས་ཤི་(ཉི་ཧོང་སྐད།: 宮本 武蔵)ནི་ཉི་ཧུང་གི་གྲིམརྩལ་མཁས་ཅན་ཞིག་དང་རོ་ནིན་པ་ཞིག་རེད།
ཏི་རེ་ཁི་མཚོ་འགག
ཏི་རེ་ཁི་མཚོ་འགག་
ལུའོ་སའེ་རྡོ་རིང་།
རྡོ་རིང་འདིས་སྤྱི་ལོའི་སྔོན་གྱི་༡༩༦ལོའི་དུས་སུ། ཐའོ་ལེ་སྨི་༥ཁྲི་རབས་ལྔ་བས་བཀའ་ཁྲིམས་ཤིག་འགྲེམ་བསྒྲགས་བྱས་པ་གསལ་བོར་མཚོན། རྡོའི་སྟེང་དུ་ཡོག་རིགས་གསུམ་བརྐོས་ཡོད་དེ། འདྲ་གཟུགས་ཡི་གེ་དང་། གནའ་བོའི་ཨི་ཇིབ་ཀྱི་ཟོར་ཡང་ཡི་གེ གྷི་རི་སིའི་ཡི་གེ་བཅས་སོ། གྷི་རི་སིའི་ཡི་གེ་ནི་འདྲ་གཟུགས་ཡི་གེས་འགྲེལ་བྱེད་རྒྱག་པའི་ཡོ་བྱད་ཅིག་ཏུ་ཟད།
གཤིབ་བསྡུར་བྱས་པའི་མཇུག་འབྲས།
ཧྲང་པོ་ལིའང་གིས་འདྲ་གཟུགས་ཡི་གེའི་ནང་དུ་གྷི་རི་སིའི་ཡི་གེ་"ཐའོ་ལེ་སྨི་"དང་ཕན་ཚུན་ལྟོས་ཟླའི་ཡི་གེ་ཡིན་པ་དབྱེ་བ་འབྱེད་ཐུབ་བྱུང་། འདི་ནི་སྐོག་གྱུར་གྱི་ཨི་ཇིབ་ཡི་གེར་འགྲེལ་བཤད་བྱེད་པའི་གོམ་པ་དང་པོ་ཡིན​།
ས་མུ་རའི།
ས་མུ་རའི་(ཉི་ཧོང་སྐད།: 侍)ནི་ཉི་ཧུང་མནའ་དུས་ཀྱི་དམག་མི་ཞིག་དང་གྲི་རྩལ་མཁས་ཅན་ཞིག་རེད།
དན་མྲག་གི་སྒྱུ་རྩལ།
དན་མྲག་གི་སྒྱུ་རྩལ་ནི་དན་མྲག་གི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཁ་ར་ཏེ།
ཁ་ར་ཏེ་(ཉི་ཧོང་སྐད།: 空手)ནི་ཉི་ཧུང་གི་དམག་དོན་གྱི་སྒྱུ་རྩལ་གྱི་རིགས་ཞིག་རེད།
ཕོ་ལན་གྱི་སྒྱུ་རྩལ།
ཕོ་ལན་གྱི་སྒྱུ་རྩལ་ནི་ཕོ་ལན་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
སེ་པོ་རི་ཡ།
སེ་པོ་རི་ཡ་
མ་ལིའུ་ཅ་མཚོ་འགག
མ་ལིའུ་ཅ་མཚོ་འགག་
རྔ་བོ་ཆེ།
རྔ་བོ་ཆེ་དང་།རྫ་རྔ།རྔ་ཕྲན།རྔ་ཆེན་པོ།རྔ་མུ་ཀུན།ཌ་མ་རུ།བརྡ་མ་སོགས་རྔ་ལ་རྣམ་པ་མི་འདྲ་བའི་རིགས་དེ་དག་ཕལ་ཆེར་ཆོས་ཕྱོགས་ཀྱི་བྱེད་སྒོ་སོགས་ལ་སྤྱོད་པ་མང་དུ་མཆིས།སྤྱིར་རྔ་དང་།སྦུབ།དུང་།རྒྱ་གླིང་།པི་ཝང་།གླིང་བུ་སོགས་རིགས་འདྲ་མིན་སྣ་ཚོགས་འཛམ་གླིང་ཡུལ་གྲུ་ཀུན་ལ་གནའ་སྔ་མོ་ནས་དར་ཁྱབ་བྱུང་ཡོད་ལ།བོད་ལྗོངས་སུ་ཡང་ལོགས་སུ་མ་མཆིས་པར་པུར་རྒྱལ་ཐོག་མའི་དུས་ནས་རྔ་ནི་བོན་ཆོས་ཀྱི་མཆོད་རྫས་དང་རྫུ་འཕྲུལ་གྱི་ཡོ་བྱད་སོགས་ལ་གཙིགས་ཆེ་བའི་དངོས་པོ་ཞིག་ཏུ་གྱུར་ཡོད།
གཅིག་གྱུར་བརྡ་ཆད།
ཤོག་ངོས་འདི་ནི་ཀུན་དུ་གྲགས་པའི་གསར་བྱུང་མིང་བརྡ་གསོག་ཉར་བྱེད་ས་ཡིན། ཝེ་ཁེ་རྩོམ་སྒྲིག་པ་སུ་ཡིན་རུང་འདི་ལ་གཟིགས་ནས་མིང་བརྡ་གཅིག་གྱུར་ཡོང་བར་འབད་པ་དགའ།
དབུ་བརྙེས།
དབུ་བརྙེས་ཞེས་པ། དབུ་ནི་མགོ་ཡི་ཞེ་ས་དང་། བརྙེས་པ་ནི་གནས་ཐོབ་པའི་དོན་ཡིན་པས་འགོ་ཚུགས་པའི་དོན་ལ་གོ དཔེར་ན། སི་ཁྲོན་ཞིང་ཆེན་བོད་ཡིག་སློབ་གྲྭ་སྤྱི་ལོ༡༩༨༡ ཟླ༡༠ ཚེས༥ ལ་དབུ་བརྙེས་ཞེས་བརྗོད་པ་ལྟ་བུའོ། །
གཅིག་གྱུར་བརྡ་ཆད།
རིག་ཚན་སོ་སོའི་མིང་གི་སྐོར་ལ། རྒྱུན་མཐོང་རིག་ཚན་སོ་སོའི་མིང་སྐད་གསམ་ཤན་སྦྱར། འདི་ནི་བོད་གཞུང་ཤེས་རིག་ལས་ཁུངས་ཀྱི་གཏན་འབེབས་གནང་བའི་བརྡ་ཆད་ཡིན་ལ་ཞང་ཞུང་བསོད་ནམས་གངས་རྒྱན་གྱིས་སྒྲིག་བཟོ་བྱེད་པ་རེད།
གི་ཆིན་ཧྥུ་ན་ཀོ་ཤི།
གི་ཆིན་ཧྥུ་ན་ཀོ་ཤི་(ཉི་ཧོང་སྐད།: 船越 義珍)ནི་ཤོ་ཏོ་ཀན་ཁ་ར་ཏེ་ཡི་གསར་གཏོད་མཁན་རེད།
དུས་སྟོན།
དུས་སྟོན་ཞེས་པའི་དོན་ནི།
༜བོད་རྒྱ་ཚིག་མཛོད་ཆེན་པོ་ལས། དུས་ཚེས་ངེས་ཅན་གྱི་དགའ་སྟོན། ཞེས་དང་། ཡང་། འདུལ་བའི་ཚིག་ཟིན་ལ་ཡོད་པ་ནི། ལུམྦྷིའི་ཚལ་དུ་སྐུ་བལྟམས་པའི་དུས་སྟོན། གཙུག་ཕུད་བཞག་པའི་དུས་སྟོན། བྲེགས་པའི་དུས་སྟོན། མངོན་པར་བྱང་ཆུབ་པའི་དུས་སྟོན་རྣམས་སོ། ཞེས་བྱུང་།
༜བོད་ཀྱི་ཡུལ་སྲོལ་དུ་ཡོད་པའི་དུས་སྟོན་ནི་ཧ་ཅང་མང་སྟེ། དཔེར་ན། ལོ་གསར་དང་། ཞོ་སྟོན། འཛམ་གླིང་སྤྱི་བསང་སོགས་ལྟ་བུ་རེད།
ཌྰ་མ་རུ།
ཌྰ་མ་རུའི་རྒྱུ་དང་མཚན་ཉིད་སོགས་བཤད་པ་ལ།ལར་ཌྰ་མ་རུ་འདི་བླ་མེད་ཀྱི་རྒྱུད་སྡེ་རྣམས་མ་གཏོགས་གང་ཡིན་དུ་དཀྲོལ་པ་སོགས་མ་བཤད་ལ་རྒྱུད་སྡེ་འོག་མ་རྣམས་ལས་ནི་མི་འབྱུང་ངོ་།།རྒྱུ་ནི་སམ་བྷུ་ཊ་སོགས་ལས་འདི་ལྟར་ཏེ།རྒྱ་མཚོ་ཤིང་དང་སེང་ལྡེང་དང་།བཛྲ་ཤྲྰི་ཤའི་རྩ་བ་དང་།ཙནྡན་དམར་པོ་ལ་སོགས་པའི།།གང་ཉིད་ཡིད་ལ་འདོད་པ་བྱ།སོགས་གསུངས།འདི་ན་ཤིང་ཁོ་ན་ལས་གཞན་མ་གསུང་ཞིང་།བདེ་མཆོག་ལས་ནི།གཞན་པ་ཡེ་ནས་རྔ་ཆུང་ནི།ཐོད་པ་ལ་ནི་བསྐོར་བ་ཉིད།སོགས་དང་ཡང་།སྒྱུ་འཕྲུལ་དྲ་བ་ལས།སྤྲེའུའི་ལྤགས་པས་གཡོས་ན་ནི།ངོས་གཉིས་ལ་ནི་པདྨ་བྲི།།བུད་མེད་ཁྲག་གིས་མཛེས་པར་བྱ།།སྙིང་སོ་ཁྲེམ་ཁྲེམ་དག་བྲིས་ཏེ།ཞེས་གསུངས་པས་རྒྱུད་སྔ་མའི་དགོངས་པ་ལ་ནི་ཚད་ཀྱང་།དེ་ཉིད་ལས་འདི་ལྟ་སྟེ།།དགུ་བ་དང་ནི་བཅུ་གཅིག་པ།།ཁ་ལ་དེ་ཡི་ཕྱེད་ཉིད་དོ།།ཞེས་པའི་རབ་ལ་མཆུ་སོར་བཅུ་གཉིས་པ་དང་།ཁ་ལ་སོར་དྲུགའབྲིང་ལ་མཆུ་སོར་བཅུ་པ་དང་།ཁ་ལ་སོར་ལྔ་པ།ཐ་མ་མཆུ་སོར་དགུ་དང་ཁ་ལ་དེ་ཡི་ཕྱེད་ཉིད་དོགནང་གི་ངོས་སུ་རྩི་དམར་འཇམ་སོགས་ལེགས་པར་བཏང་ནས་གསེར་དངུལ་སོགས་རིན་པོ་ཆེའི་དཀྱིལ་འཁོར་རམ་སྐུ་གཟུགས་ཕྱག་མཚན་སོགས་བྲི་བར་གསུངས་སོ།།རྒྱུད་ཕྱི་མ་གཉིས་ཀྱི་དགོངས་པ་ལྟར་ན།སྐྱེས་པ་ལོ་བཅུ་དྲུག་ལོན་པ་དང་།།བུད་མེད་ལོ་བཅུ་གཉིས་ལོན་པའི་ཐོད་པ་ལྟག་སྤྲོད་བྱས་པ་སྤྲེའུའི་ལྤགས་པ་གཡོགས་པའི་ནང་ངོས་གཉིས་ལ།བུ་མོ་གཙང་མའི་ཟླ་མཚན་གྱིས་པད་མ་བྲིས་པའི་ལྟེ་བར་ཧྲི་མཾཿསོགས་བྲིས་ལ།སྐེད་དཀྲིས་དུར་ཁྲོད་ཀྱི་སྐྲ་ལ་བྱས་པ་མཐིང་རིལ་གྱི་རྐང་རུས་ཀྱིས་བརྡུང་བར་གསུངས་བ་སྟེ།ཡང་ཅང་ཏེའུ་དྲྭ་བ་ཅན་ཞེས་པའང་རབ་ཞིང་རྒྱུས་ཀྱི་སྟེང་འོག་བུག་པ་དག་ལས་ཕན་ཚུན་བསྣོལ་མར་དྲངས་ནས་བརྒྱུས་པའི་རེ་མིག་ཆོས་འབྱུར་ལྟ་བུ་སྟེང་དུ་བཅུ་དྲུག་དང་འོག་ཏུ་བཅུ་དྲུག་འབྱུང་སྟེ། ཡས་འབབས་མས་བརྟེན་གྱི་དགའ་བ་བཅུ་དྲུག་མཚོན་པའི་དོན་དུ་བཤད་དོ།  །དེ་ལྟ་བུའི་ཅང་ཏེའུ་མཚན་ཉིད་དང་ལྡན་པ་དག་ལ་ནི།དཀྲོལ་ཚུལ་སོགས་ཀྱང་ཞིབ་རྒྱས་གཞན་ལས་འབྱུང་མོད།འདིར་ཅི་ཙམ་དུ་ནི་ལག་གཡས་མཐེ་བོང་དང་མཛུབ་མོའི་ཌྰ་མ་རུའི་སྐེད་དཀྲིས་བསྣོལ་མཚམ་ནས་བཟུང་།ཐང་ལྷོད་མེད་པར་དཀྲོལ་བ་སྟེ།ཀོང་ལོ་གཞན་ཕན་རྡོ་རྗེ་སོགས་ཀྱི་ལ་བསྐྲད་པ་ལ་སོགས་པ་ལ་མཐེ་བོང་ཕྱིར་བསྟན་གྱིས་དཀྲོལ་ལ།  བྱིན་རླབས་དབང་བསྐུར་སོགས་ལ་མཛུབ་མོ་ནང་བསྟན་གྱིས་དཀྲོལ་བར་གསུང་ལ།དོན་དུ་གཡས་སྐོར་གཡོན་སྐོར་གྱི་ཁྱད་ལ་ལྟ་བུ་ཡོད་དོ།ཅང་ཏེའུ་དེ་ཡི་དེ་ཉིད།དེའི་ཁོག་པ་དང་ལྤགས་པ་རྒྱུད་བརྡུང་བྱེད་སྐྱེས་བུའི་ལག་པའི་རྩོལ་བ་སོགས་གཅིག་ལ་གཅིག་རྟེན་ཅིང་འབྲེལ་བར་འབྱུང་བ་ཆོས་ཐམས་ཅད་རྟེན་ཅིང་འབྲེལ་འབྱུང་དང་།སྒྲ་གྲགས་སྡོང་སྐྱེ་འགག་མེད་པ་ཆོས་ཉིད་སྐྱེ་འགག་སོགས་མཚོན་དོན་ནོ།
དགོས་པ་ནི།བླ་མ་ཡི་དམ་སངས་རྒྱས་བྱང་སེམས་རྣམས་ལ་མཆོད་པ་དང་།མཁའ་འགྲོ་ཞིང་སྐྱོངས་དབང་དུ་བསྡུ་བ་དང་དམ་ཅན་ཆོས་སྐྱོངས་རྣམས་ཀྱི་རྒྱུད་བསྐུལ་བ་སོགས་སོ།  དེ་ལྟ་བུའི་ཌྰ་མ་རུ་བྱིན་བརླབས་པ་དང་ལག་ཏུ་ཐོགས་ལ།ཧྰུཾ་རྣལ་འབྱོར་མཆོག་གི་ཌྰ་མ་རུ།  །ཡུལ་ཉིད་མ་སྐྱེས་ཆོས་ཀྱི་བྱིངས།  །འཛིན་རྟོགས་བྲལ་བའི་ཡེ་ཤེས་ཀྱི།  །ཐེག་ཆེན་ཆོས་ཀྱི་སྒྲ་དབྱངས་སྒྲོགས།  །སོགས་ཀྱིས་དཀྲོལ་ཞིང་དེ་ཉིད་དྲན་པར་བྱ་བའོ།      །
ཡ་མ་སོན་གཙང་པོ།
ཡ་མ་སོན་གཙང་པོ་ནི་འཛམ་གླིང་སྟེང་འབབ་རྒྱུད་ཀྱི་རྒྱ་ཁྱོན་དང་འབབ་ཆུ་ཡི་འབོར་ཚད་ཆེ་ཤོས་ཀྱི་ཆུ་བོ་ཡིན། ལོ་རེར་ནུབ་རྒྱ་མཚོར་བཞུར་བའི་ཆུ་འབོར་ལ་སྨིས་གྲུ་བཞི་ལྷམ་པ་ཁྲི་དུང་ཕྱུར་༦.༦ཡོད་པ་དེ་འབྲི་ཆུའི་ལྡབ་དྲུག་ལྷག་ཡིན། ཆུ་ནང་དུ་རྩ་ཆེ་བའི་སྲོག་ཆགས་མང་པོ་ཡོད་དེ། དཔེར་ན་མཚོ་གླང་དང་ཆུ་ཕག རྨིགས་སྲིན། ཆུ་སྦྲུལ་ཆེན་པོ་སོགས་རེད། སོག་ལེ་ཁ་ཟེར་བའི་ཉ་ཆུང་ཞིག་ཡིད་པ་དེའི་ཚོགས་ཀྱིས་ཆུ་ལ་བརྒལ་བའི་མ་ཧེ་གཅིག་ཟས་འགྲོ་བ་རེད།
གསལ་བཤད།
གཞན་དུ་ན་ཡ་མ་སོན་འབབ་རྒྱུན་ནི་འཛམ་གླིང་གི་ནགས་ཚལ་རྒྱ་ཁྱོན་ཆེ་ཤོས་ཡིན་ལ། ད་ལྟ་གཅོད་འབྲེག་བྱས་ཚད་ཆེས་ཆེ་ལ་མིའི་རིགས་ལ་ཤུགས་རྐྱེན་ཐེབས་ཚད་ཆེས་མངོན་གསལ་ཡིན་པ་རེད།
བོད་ཀྱི་ཆོས་ལུགས་རོལ་ཆས
ཌ་མ་རུ།
ཌ་མ་རུ་ཞེས་པ་ནི་ལེགས་སྦྱར་སྐད་རང་སོར་བཞག་པ་སྟེ། གཡས་གཡོན་གཉིས་ཕྱོགས་སུ་དཀྲོལ་ནས་བརྡུང་ཆོག་པའི་གསང་སྔགས་པའི་རོལ་ཆ་རྔ་ཆུང་ཞིག་སྟེ། དེའི་བཟོ་དབྱིབས་ནི་མི་ཐོད་གཉིས་ལྟག་སྤྲོད་སྦྱར་བ་དང་མཚུངས་ཤིང་། སྒྲོམ་གྱི་གཞོགས་གཡས་གཡོན་གཉིས་ཀར་ལྤགས་པས་གཡོགས་པ་དང་རྐེད་པར་དར་ལ་སོགས་པའི༼རྒྱས་པར་གཡུ་བྱུར་སོགས་ཀྱི་ཕྲ་རྒྱན་བཏབ་པའི་གསེར་དངུལ་གྱི་སྐེད་འཆིང༽རྐེད་འཆིང་། ལག་གཟུང་གི་ཐག་པར་ཕྲ་ཚོམ་གྱིས་ཕྱུག་ཅིང་བྱུ་རུའི་སྟར་བརྒྱུས་སོགས་ཡོད་ལ་དབྱིབས་འཕན་དང་འདྲ་བའི་ཌམ་མཛར། ཌ་མ་རུའི་རྐེད་པའི་དབུས་ཀྱི་གཡས་གཡོན་གྱི་ཐད་ཀར་རྡུང་བྱེད་རིལ་བུ་གཉིས་སྦྲགས་མར་ཡོད་པ་བཅས་སོ། བོད་དུ་ཌ་མ་རུ་ནམ་ཙམ་བྱུང་བའི་སྐོར་ལ་བསམ་ཡས་ཚེས་བཅུའི་གར་འཆམ་ཉིན་གཉིས་པའི་སྐབས་དམག་ཟོར་མའི་ལག་ཏུ་འཆང་བའི་ཌ་མ་རུ་དེ་ཉིད་སྔོན་སློབ་དཔོན་པདྨ་འབྱུང་གནས་ཞལ་བཞུགས་སྐབས་ཕྱག་བཞེས་གནང་མྱོང་བའི་ཐོད་ཌམ་དེ་ཡིན་ཞེས་གྲགས་པས། ལོ་ངོ་སྟོང་ལ་ཉེ་བའི་ལོ་རྒྱུས་ལྡན་པར་སྙམ་དེ་བཞིན་དུས་རབས་བཅུ་གཅིག་བཅུ་གཉིས་པའི་ནང་ཕ་དམ་པ་སངས་རྒྱས་དང་། མ་ཅིག་ལབ་སྒྲོན་སོགས་ནས་བརྒྱུད་པའི་ཞི་བྱེད་གཅོད་ཀྱི་ལུགས་ཞེས་ཕུང་པོ་གཟན་སྒྱུར་གྱིས་དུར་ཁྲོད་སོགས་སུ་གཅོད་གཏོང་བའི་ཆོ་ག་སྤེལ་ཚུལ་དར་བ་དང་། གཅོད་གཏོང་སྐབས་གཅོད་པའི་ཡོ་བྱད་ལ་ཌ་མ་རུ་དང་དྲིལ་བུ། རྐང་གླིང་སོགས་སྤྱོད་སྲོལ་ཡོད་པ་ནི་དུས་ད་ལྟའི་བར་དུའང་མཐོང་ཆོས་སུ་ཡོད།
རྒྱ་གླིང་།
རྒྱ་གླིང་ནི་དང་ཐོག་ཕལ་ཆེར་མེས་རྒྱལ་ནང་ཁུལ་ནས་བོད་དུ་དར་བ་དང་། འགྱིམ་ཤིང་ཀོང་ཇོ་བོད་དུ་ཕེབས་སྐབས་རོལ་མོའི་བྱེ་བྲག་མི་ཉུང་བ་ཞིག་མཉམ་འབྱོར་བྱུང་བའི་ཁོངས་སུ་གཏོགས་པ་མིན་ནམ་ཞེས་ལོ་རྒྱུས་མཁས་དབང་སྐུ་ཞབས་དུང་དཀར་ཕྱོགས་ནས་གསུངས་ཤིང་། འོན་ཀྱང་རྒྱ་གླིང་བོད་དུ་དར་རྗེས་བོད་རང་ཉིད་ཀྱི་ཁྱད་ཆོས་དང་མཐུན་པའི་བཟོ་བཅོས་དང་ཡར་རྒྱས་ཆེན་པོ་བཏང་ཡོད།
དུང་ཆེན།
དུང་ཆེན་ནི་འབུད་པའི་རོལ་མོའི་རྣམ་གྲངས་ཤིག་སྟེ། མངའ་བདག་ཚངས་པ་ལྷའི་མེ་ཏོག་གིས་ཟ་ཧོར་གྱི་མཁན་པོ་ཞི་བ་འཚོ་དང་ཨོ་རྒྱན་པདྨ་འབྱུང་གནས་རྣམ་གཉིས་སྤྱན་དྲངས་ཏེ་བསམ་ཡས་གཙུག་ལག་ཁང་བཞེངས་ཟིན་པའི་རབ་གནས་དགའ་སྟོན་སྐབས་ཟངས་དུང་དང་ཆ་ལང་། འཁར་རྟ། གླིང་བུ། རྫ་རྔ། པི་ཝང་། ཕེག་རྡོབ་རོལ་མོའི་ཚོགས་ཞེས་སོགས་བྱུང་བས། བོད་རྒྱལ་ཁྲི་སྲོང་ལྡེ་བཙན་གྱི་སྐབས་ནས་རང་རེའི་ཡུལ་འདིར་རྒྱུ་ཟངས་ལས་བྱས་པའི་ཟངས་དུང་ཡོད་པར་ངེས་ཤིང་། ལྷ་བླ་མ་བྱང་ཆུབ་འོད་ཀྱིས་ཇོ་བོ་རྗེ་དཔལ་ལྡན་ཨ་ཏི་ཤ་གདན་འདྲེན་སྐབས་ཟངས་དུང་ལ་དཔེ་བལྟས་ཏེ་རྒྱུ་རག་ལ་བཅོས་པ་ཞིག་ཡིན་ཚུལ་ཡིག་ཚང་དུ་མ་ལས་བཤད་དོ། དུང་ཆེན་གྱི་དབྱིབས་ནི་སྲིད་དུ་རིང་ཐུང་ཇི་ལྟར་བྱུང་ཡང་རྩ་མདའ་ཐེ་བའི་ལྷུ་བཞི་ལས་གྲུབ་ཅིང་། སྟོད་ནས་རིམ་བཞིན་ཇེ་སྦོམ་དུ་སོང་བའི་སྨད་མཐར་ཁ་བོ་ཆེ་རྒྱ་གླིང་གི་ཁ་ལྟར་གཡེར་བ་དང་། ལྷུ་སོ་སོའི་བར་ན་ཡང་ལྦ་ཚིགས་ཚགས་དཀྲོལ་གྱི་པ་ཏྲས་མཛེས་པ་མགྲིན་པའི་གྱེན་ལ་རིམ་བཞིན་ཕྲ་བའི་སྟེང་དུ་སྦུ་གུ་དང་སྤྲད་པའི་ཁ་ཡི་མེ་ཏོག་གམ་ཏིང་ཤགས་ཞེས་མཆུ་རྟེན་སྦུབས་ཅན་ཁ་ཕྱིར་ལོག་པའི་རྣམ་པ་ཅན། མགྲིན་པའི་སྦུ་གུའི་ཕྱོགས་གསུམ་སྒྲོ་འདབ་ཅེས་ཟངས་ཀྱི་ཐུར་མ་གསུམ་གྱི་པྲ་ཆོས་བྱས་པ་ཞིག་ཡིན་ལ། ཆེ་ཆུང་གི་ཚད་ནི་དགོན་པ་སོ་སོའི་རྒྱུ་སྟོབས་དང་སྤྱོད་ཡུལ་སོགས་ལས་གཅིག་ཏུ་མ་ངེས་ཏེ། ཆེ་ཚད་ལ་མི་གཅིག་གིས་ཐེག་ཙམ་དང་ཆུང་ཚད་ལ་ཕྲ་དུང་ཞེས་འཁྱེར་བདེ་བ་དང་འབུད་བདེ་བ་སྣ་ཚོགས་འདུག་ཀྱང་། རྩ་བའི་མཚན་ཉིད་ཀུན་ལ་ཚང་བར་མ་ཟད་རྩ་བའི་སྐད་སྣའང་ཕྲ་སྦོམ་འབྲིང་གསུམ་སྟེ། ཕྲ་བ་ཏིར་དང་སྦོམ་པ་འདོར། འབྲིང་བ་བརྒྱངས་ཞེས་པ་ལྟ་བུ་ཡིན་ཞིང་དེ་ཡང་འདོར་ནི་རྔ་ལྤགས་སྟེང་སྲན་མ་གཏོར་བ་ལྟར་བརྒྱངས་ནི་རྒོད་ཀྱིས་ནམ་འཕང་གཅོད་པ་ལྟ་བུ། ཏིར་ནི་གླང་པོ་ཆེའི་ངུར་སྐད་དང་ཕྱོགས་མཐུན་པར་དགོས་ཞེས་གྲགས་ལ། གཞི་རྩའི་འབུད་སྟངས་ལ་ཡང་འདོར། བསུ་མ། བརྒྱངས། རྦད་བཅད། ཏིར་ཕབ། ཏིར་ཆེན། བརྒྱངས་ཕྲུག་གམ་འཛར་ཞེས་པ། དགོན་སྡེ་སོ་སོའི་ཕྱག་སྲོལ་དུང་ཚིགས་དབྱངས་རིས་དཔེ་གཟུགས་འདྲ་མིན་སྣ་ཚོགས་ཡོད།
དུང་དཀར།
དུང་དཀར་ནི་སངས་རྒྱས་ཆོས་ལུགས་ཀྱི་དགེ་འདུན་སྤྱན་འདྲེན་པའི་ཡོ་བྱད་ཞིག་ཡིན་པས་ཆོས་དུང་ངམ་ཚོགས་དུང་ཞེས་ཀྱང་གྲགས། སྤྱིར་བོད་ཀྱི་དགོན་སྡེ་མང་ཆེ་བར་དར་སྲོལ་ཆེན་པོ་ཡོད། དེའང་རྗེ་གུང་ཐང་བསྟན་པའི་སྒྲོན་མེས་ལྟ་སྤྱོད་གཙང་མའི་རྒྱུད་པ་སྤེལ་བའི་ཕྱིར། ཐུབ་པའི་དྲུང་དུ་ཤེལ་དཀར་འཕྲེང་བ་ཕུལ། ཆོས་དུང་གནས་ཤིང་ལུང་བསྟན་བདེན་པའི་མཐུས། བློ་བཟང་རྒྱལ་བའི་བསྟན་པ་རྒྱལ་གྱུར་ཅིག་ཅེས་གསུངས་པ་ལྟར་སྔོན་སངས་རྒྱས་བཅོམ་ལྡན་འདས་ཀྱིས་རི་བོ་གངས་ཅན་གྱི་ལྗོངས་སུ་རྒྱལ་བའི་བསྟན་པ་ཉིན་མོར་བྱེད་པའི་རྟེན་འབྲེལ་གྱི་གནས་ཁྱད་པར་ཅན་ཡིན་པ་དགོངས་ཏེ་ཆོས་དུང་དཀར་པོ་འགོག་པ་རི་ལ་གཏེར་དུ་སྦས། དེ་ཉིད་ཕྱིས་སུ་འཇམ་མགོན་བླ་མ་ཙོང་ཁ་པ་ཆེན་པོས་རྗེ་འཇམ་དབྱངས་བཀྲ་ཤིས་དཔལ་ལྡན་ལ་ཁྱོད་ཀྱི་ཆོས་སྡེ་ཕུན་སུམ་ཚོགས་པ་ཞིག་ཐོབ་དང་དགོན་མ་ལས་བུ་དགའ་བ་དར་རྒྱས་ཆེན་པོ་འོང་གསུངས་ནས་ཆོས་དུང་དེ་བཞིན་འགོག་པ་རི་ནས་གཏེར་དུ་བཞེས་ཏེ་རྟེན་སྐལ་དུ་གནང་བ་དང་དེང་སྐབས་དཔལ་ལྡན་འབྲས་སྤུངས་དགོན་པའི་བྱམས་པ་མཐོང་གྲོལ་ཆེན་པོའི་སྐུ་མདུན་དུ་མཇལ་རྒྱུ་ཡོད་པས་ཆོས་དུང་དཀར་པོ་དེ་ཡིན། གཞན་ཡང་གོང་མ་སེ་ཆེན་གྱིས་འགྲོ་མགོན་ཆོས་རྒྱལ་འཕགས་པ་ལ་དབང་བསྐུར་གྱི་ཡོན་དུ་ཆོས་དུང་གྱང་གྲགས་མ་ཞིག་ཀྱང་ཡོད།
རྐང་གླིང་།
རྐང་གླིང་ནི་སྔོན་འཕགས་ཡུལ་གྱི་གྲུབ་ཐོབ་རྣམས་ཀྱིས་རང་ཉིད་བྱ་བྲལ་གྱི་སྤྱོད་པར་གཤེགས་ཏེ་གནས་ངེས་མེད་དུར་ཁྲོད་སོགས་སུ་གསང་སྔགས་ཀྱི་ཆོ་ག་མཛད་སྐབས་རང་ཉིད་མི་རྟག་པ་སྒོམ་པ་ལ་གྲོགས་བྱེད་པའི་ཆེད། དུར་ཁྲོད་ནས་མི་ཤི་བའི་རྐང་ཐུང་ལ་གླིང་པོ་མཛད་པ་ན་རྐང་གླིང་ཞེས་གྲགས། བོད་དུ་སྤྱི་ལོའི་དུས་རབས་བཅུ་གཅིག་པའི་ཡས་མས་སུ་ཞི་བྱེད་གཅོད་ཀྱི་གྲུབ་མཐའ་དར་བ་ནས་བཟུང་རིམ་བཞིན་སྲོལ་དེ་བྱུང་བ་མིན་ནམ་སྙམ།
སིལ་སྙན།
སིལ་སྙན་ནི་སྦུག་ཆལ་དང་འདྲ་བར་དཀྲོལ་བྱའི་རོལ་ཆ་ཞིག་ཡིན། དེ་ཡང་གོང་དུ་སྦུག་ཆལ་གྱི་སྐབས་སུ་བསྟན་པ་ལྟར་སྲོང་བཙན་སྒམ་པོའི་དུས་སུ་ཟ་ཧོར་ནས་དར་བ་ཞིག་ཡིན་པ་དང་། ཕྱིས་དུས་རབས་རིམ་བྱུང་གི་སྐབས་སུའང་ཧོར་རྒྱ་བལ་བཅས་ནས་ཀྱང་དར་ཡོང་བས། སིལ་སྙན་ལ་ཡང་ཧོར་སིལ་དང་རྒྱ་སིལ། བལ་སིལ། བོད་སིལ་བཅས་རིགས་བཞི་ཙམ་བྱུང་བ་དང་དེ་དག་སོ་སོའི་ནང་གསེས་དབྱེ་བ་སོགས་ལ་བཟོ་ཁྱད་སྐད་དང་བཅས་པའི་ཁྱད་པར་གསལ་པོ་ཡོད།
གཤང་།
གཤང་ངམ་འཁྲུ་ལོར་གྲགས་པ་འདི་སྤྱིར་རྒྱ་གར་སོགས་སུ་ཁུངས་ཅི་འདྲ་ཡོད་པ་མ་ཤེས་ལ་བལ་པོའི་སྤྲང་པོ་རྣམས་ཐོགས་སྲོལ་ཡོད་པར་འདུག བོད་དུ་ནི་མཁར་རྔ་དང་འདི་གཉིས་བོན་པོའི་ལག་ཆ་ཉིད་དུ་འདོད་ཀྱང་གཞན་གྲྭ་ས་འགའ་རེའི་སེར་ཕྲེང་སྐབས་རོལ་མོ་སྣ་ཚོགས་ཀྱི་གྲལ་དུའང་ཡོད་འདུག་ལ་རྙིང་མའི་མ་དགོན་སོགས་ཀྱི་ཆོ་ག་རེ་གཉིས་ཙམ་ལ་ཡོད་པ་ཙམ་ལས་མ་མཐོང་ཡང་མཆོད་པ་སོགས་ཀྱི་སྐབས་སྒྲ་སྣ་ཚོགས་ཀྱི་གྲལ་ལ་དཀྲོལ་ན་ལེགས་པའི་ཡོན་ཏན་ཆེན་པོ་ཡོད་ལ་དེར་མ་ཟད་འཇིག་རྟེན་གྱི་ཁམས་ན་སྒྲ་སྙན་གྱི་རིགས་དབུལ་ཆོག་པ་ནི་ཕྱོགས་དུས་ཀུན་ན་ཟིན་དང་མ་ཟིན་པའི་ཡོན་ཏན་ཡིད་འོང་སྒྲ་སྙན་ཅི་མཆིས་སོགས་གསུང་བའི་ཕྱིར་རོ།
རྔ།
རྔ་ནི་བོད་ལ་ཆེས་སྔ་མོ་ཞིག་ནས་དར་བའི་རོལ་ཆའི་རིགས་ཤིག་སྟེ། བོན་གྱི་ལོ་རྒྱུས་སུ་སྔ་རབས་བོན་གཤེན་དུ་མ་རྔ་ལ་བཞོན་ནས་ནམ་མཁའ་ལ་འགྲོ་བའི་ལོ་རྒྱུས་ཡོད་ཅིང་། རྔའི་རིགས་ཀྱང་རྔ་བོ་ཆེ་དང་སྒྲིག་རྔ། རྔ་ཆུང། སྔ་རབས་བོན་གྱི་རོལ་ཆ་ཕྱེད་རྔ་ཞེས་རྔ་ངོས་ཡ་མ་དང་། རལ་པ་འཆམ་སྐབས་རྐེད་པར་འདོགས་བྱའི་རྐེད་རྔ། རྒྱུའི་ཁྱད་པར་སྒོ་ནས་བཏགས་ཤིང་གོང་གི་རྔའི་རིགས་ལས་ཁྱད་པར་ཅན་གྱི་འཁར་རྔ་དང་། རྫ་རྔ། རྡོ་རྔ་སོགས་རིགས་དུ་མ་ཡོད། དེ་ལའང་རྒྱུ་ཤུག་པ་ལས་བཟོས་པ་དང་སེང་ལྡེང་ལས་བཟོས་པ། རྫབ་ལས་བཟོས་པ། ཙན་དན་ལས་བཟོས་པ། གཞན་ཡང་སྲ་ཤིང་དཀྱུས་མ་ལས་བཟོས་ཤིང་སྐྱོ་འབུར་གྱི་འབྲུག་རིས་སོགས་རྒྱས་སྤྲོས་མཛེས་པའི་འབྲུག་རྔ་དང་རྔ་ཤིང་ལ་སྐྱོ་འབུར་གསེར་ཤོག་སྦྱར་ཞིང་སྒྲིག་རྔའི་ཡུ་བ་ལ་རྐོས་དཀྲོལ་དང་རྔ་ལྤགས་ལ་ནོར་བུ་དགའ་འཁྱིལ་སོགས་བྲིས་པའི་གསེར་རྔ་དང་། ཤིང་དང་ཀོ་བའི་རང་མདོག་ལས་ཚོན་གཞན་མེད་པའི་སྐྱ་རྔ་སོགས་རྣམ་གྲངས་མང་པ་ཡོད། རྔའི་སྐད་ཁྱད་པར་ཅན་འབྱུང་ཞིང་དེ་ལ་རླན་དང་དྲོ་གྲང་གིས་མི་གནོད་པའི་ཐབས་ཀྱི་ལག་ཤེས་མི་ཉུང་བ་ཞིག་ཡོད།
ལྷ་གསོལ་འམ་བསང་གསོལ
བསང་གཏོང་བ་ནི་བོད་ཀྱི་ལྷ་གསོལ་བའི་ཆོ་གའི་ནང་གོ་གནས་གལ་ཆེན་བཟུང་བའི་བྱེད་སྒོ་ཞིག་ཡིན། དེ་ནི་རྣམ་པའི་ཐོག་ནས་བཤད་ན་གཙོ་བོ་མི་ཡུལ་ གྱི་བཙོག་གྲིབ་མཐའ་དག་བསང་དུད་ཀྱིས་བདུགས་ཤིང་བསལ་ནས་ལྷ་སྤྱན་འདྲེན་པའི་ཆོ་ག་ཞིག་ཡིན། ཆོ་ག་དེ་ནི་ཐོག་མར་བོན་ལུགས་ནས་བྱུང་བར་བཤད། བོན་བསྣུབས་པ་དང་མཉམ་དུ་བཙན་གསོལ་གཉན་གསོལ་གྱི་གོམས་གཤིས་ཉམས་ན་ཡང་། ལྷ་གསོལ་བསང་གཏོང་གི་གོམས་སྲོལ་མུ་མཐུད་དུ་དར་རྒྱས་བྱུང་བ་རེད། ལྷ་གསོལ་བསང་གཏོང་གི་འདོད་སྨོན་དེའང་སྔོན་ཆད་ཚེ་རིང་ནད་མེད་དང་། དབང་ཐང་རླུང་རྟ་སྐྱེད་པ། མི་དང་མི་མ་ཡིན་གྱི་དགྲ་བགེགས་ལས་རྣམ་པར་རྒྱལ་བ་སོགས་ཚེ་འདིའི་འདོད་དོན་ཤས་ཆེར་དམིགས་པ་དེ་རིམ་བཞིན་ཆོས་མཐུན་གྱི་ཆ་རྐྱེན་འཕེལ་ཞིང་འགལ་རྐྱེན་ཞི་བ་སོགས་བདེ་དོན་གཉེར་བའི་ཕྱོགས་སུ་དམིགས་ཤུགས་ཇེ་ཆེར་གྱུར། ཡིན་ནའང་ལྷ་གསོལ་བསང་གཏོང་དང་། དར་འཛུགས་གནས་བསྐོར་སོགས་ཀྱི་བྱེད་སྒོའི་རྣམ་པ་ནི་ད་རུང་གནའ་བོའི་ལུགས་ལྟར་སྤྱོད་པ་ལགས། ལྷ་གསོལ་བསང་གཏོང་གི་བྱེད་སྒོ་དེས་བོད་ཀྱི་ལོ་རྒྱུས་སྟེང་གལ་ཆེའི་གནས་བབས་བཟུང་ཡོད། དཔེར་ན། གནའ་བོའི་སྐུ་བོན་གྱིས་ལྷ་གསོལ་ཞིང་འདྲེ་བཏུལ་ནས་བཙན་པོའི་སྐུའི་རིམ་གྲོ་དང་ཆབ་སྲིད་དར་བར་བགེགས་རྐྱེན་བསལ། དམག་དོན་གྱི་བྱ་གཞག་ཁྲོད་ལྷ་གསོལ་འཕྲིན་བཅོལ་གྱི་བྱེད་སྒོ་སྤེལ་ནས་རྒྱལ་ཕམ་རྩོད། ལྷ་འདྲེ་མི་ཁོག་ཏུ་བརླམས་པར་གསོལ་མཆོད་ལུང་བསྟན་ཞུས་ནས་བླང་དོར་གྱི་བགྲོད་ལམ་བསྟན་པ་སོགས་བྱས་པ་རྣམས་སྲིད་ཕྱོགས་ལ་མཁོ་གལ་ཆེ་བས་དམངས་ཁྲོད་དུ་དར་ཁྱབ་ཆེ། རི་སྐོར་ལ་གངས་སྐོར་དང་མཚོ་སྐོར། གནས་སྐོར་བཅས་ཀྱི་དབྱེ་བ་ཡོད། ས་ཆ་འགར་གངས་སྐོར་ནི་རྟ་ལོར་བྱེད་པ་དང་། མཚོ་སྐོར་ནི་ལུག་ལོ། གནས་སྐོར་ནི་སྤྲེལ་ལོ་བྱེད་པ་བཅས་ཀྱི་ཁྱད་པར་ཡོད། ད་དུང་རི་བསང་ཆུ་བསང་གཏོང་བ། དགྲ་ལྷའི་སྤྱི་གསང་བསྐོར་བ། ཐབ་ལྷ་མེ་ལྷ་གསོལ་བ་སོགས་ཀྱི་སྲོལ་ཡང་ཡོད། མདོར་ན་རིག་གནས་ཕུན་སུམ་ཚོགས་པའི་བོད་རིགས་ལ་མཚོན་ན་ལྷ་གསོལ་བསང་གསོལ་གྱི་རིག་གནས་ནི་འཚོ་བའི་ནང་མེད་དུ་མི་རུང་ཞིག་རེད།
བསང་གསོལ་གྱི་རྫས་གཙོ་བོ་ནི། ཤུག་པ་དང་། སྤ་མ། བ་ལུ། འཁན་པ་སོགས་ཡིན་ཞིང་། རབ་ཡིན་ན་ཙན་དན་དཀར་དམར་དང་། ཨ་ག་རུ། གུར་ཀུམ། སྤང་སྤོས་སོགས་ཀྱང་བསྲེ། བསང་རྩམ་ནི་གཙོ་བོ་རྩམ་པ་དང་མར་བསྲེས་ནས་བཟོ་ཞིང་། རབ་ཡིན་ན་དཀར་གསུམ་མངར་གསུམ། སྨན་ཕྱེ་བཅས་མཉམ་བསྲེས་ཀྱིས་བསང་མེའི་ཐོག་ཏུ་འདེབས་པ་དང་། ད་དུང་ཇ་ཕུད་དང་ཆང་ཕུད། གྲིབ་སེལ་གྱི་ཆབ་འདེབས་པ་སོགས་ཀྱང་བྱེད་སྲོལ་ཡོད།
བོད་གནའ་རབས་ཀྱི་བཙན་གསོལ་བའི་དམར་མཆོད་དེ་བོན་བསྣུབས་པ་དང་མཉམ་དུ་མེད་པར་གྱུར་ཀྱང་། ནག་ཕྱོགས་ལ་དགའ་བའི་ལྷ་གསོལ་མཁན་འགས་དེའི་ཤུལ་ལུས་གོམས་གཤིས་ཀྱི་ཚབ་བྱེད་དུ་ར་ལུག་དང་། བྱ་དེ། ཐ་ན་སྒོ་ང་གཅིག་ཡན་ལྷ་ནག་ཕྱོགས་པ་དེའི་རྟེན་གྱི་དྲུང་དུ་བཤས་ནས་དེའི་ཤ་ཕུད་ཁྲག་ཕུད་བསང་རྫས་ནང་བསྲེས་ཏེ་མེར་བསྲེགས་ཀྱི་གསོལ་ཁ་བྱེད་སྲོལ་ད་རུང་མདོ་ཁམས་ཀྱི་ཡུལ་ལུང་ཁག་འགའ་རེར་་ལུས་ཡོད། སྤྱིར་ལྷ་གསོལ་བསང་གཏོང་གི་བྱེད་སྒོ་གནའ་བོའི་ལུགས་ལྟར་སྤྱོད་ན་ཡང་། ཡུལ་ལུང་སོ་སོའི་གནས་བབས་ཀྱི་ཁྱད་ཆོས་རེའང་ཡོད། མདོ་དབུས་ཁམས་གསུམ་ལ་ཁྱད་པར་ཡོད་པ་དེ་བཞིན་དུ། རོང་འབྲོག་གཉིས་ལའང་རང་སའི་ཁྱད་ཆོས་རེ་ཡོད། རོང་ཁུལ་དུ་ཞིང་ཁ་དང་མཁར་སྟེང་དུ་དར་ལྕོག་འཛུགས་པ་དང་། སྡེ་བའི་ཕྱོགས་བཞིར་རྒྱལ་མཚན་རྩེ་མོའི་དར་སོགས་འཛུགས། རི་བསང་ནི་ལོ་རེ་ཐེངས་གཅིག་གཉིས་དང་། མདོར་ན་བོད་ཁུལ་གྱི་ཡུལ་ལུང་ཀུན་ཏུ་དར་ལྕོག་མེད་ས་དང་། བསང་གསོལ་གཏོང་ས་ལ་བཙས་མེད་ས་ཤིན་ཏུ་དཀོན་པ་ཡིན།།
ཨའི་ཁི་དོ།
ཨའི་ཁི་དོ་(ཉི་ཧོང་སྐད།: 合気道)ནི་དམག་དོན་གྱི་རྒྱུ་རྩལ་ཞིག་སྟེ་མོ་རི་ཧེའི་ཨུའེ་ཤི་ཕཱ་ཡི་གསར་གཏོད་བྱས་པ་ཞིག་རེད།
དུང་ཆེན།
དུང་ཆེན་ནི་སངས་རྒྱས་ཆོས་ལུགས་ཀྱི་རོལ་ཆའི་གྲས་ཤིག་ཡིན་ཞིང་། དེའི་རྒྱུ་ལ་དངུལ་དང་།ཏུང་།རག་ཟངས་སོགས་སྣ་ཚོགས་ཡོད།བོད་ཀྱི་དགོན་སྡེ་ཆེ་གྲས་སོགས་མང་ཆེ་བར་དར་སྲོལ་ཆེན་པོ་ཡོད། དེ་ནི་སྤྱི་ལོའི་དུས་རབས་བཅུ་གཅིག་པའི་ནང་བོད་རང་དུ་བཟོ་སྐྲུན་བྱས་པའི་རོལ་མོའི་གྲས་ཤིག་ཡིན་ཞིང་།ཆོས་འབྱུང་མཁས་པའི་དགའ་སྟོན་ལས་ལྷ་བཙུན་བྱང་ཆུབ་འོད་ཀྱིས་བསུ་བའི་བཀོད་པ་ཆེན་པོས་སྤྱན་འདྲེན།རག་དུང་ཡང་སྔར་མེད་པ་ལ་ཇོ་བོ་སྤྱན་འདྲེན་པའི་ཕྱིར་བཅོས་ཏེ་ལོ་པཎ་སྤྱན་འདྲེན་གྱི་དུང་དུ་གྲགས་ཞེས་གསལ་བ་དང་། ལྷ་བཙུན་བྱང་ཆུབ་འོད་ནི་སྐབས་དེ་དུས་སྟོད་མངའ་རིས་ཀྱི་རྒྱལ་པོ་ཞིག་ཡིན་པས་རག་དུང་དེ་ཡང་སྟོད་ཁུལ་དུ་གསར་བཟོ་མཛད་པ་མིན་ནམ་སྙམ།གཞན་ཡང་མཁས་པ་འགས་རག་དུང་དང་གླིང་བུ་སོགས་ལ་དྭགས་སུ་གསར་བཟོ་མཛད་དེ་པཎྜི་ཏ་སྤྱན་འདྲེན་ཞེས་གསུངས་འདུག་པས་དཔྱད་པར་ཞུ། དེ་བཞིན་བོད་ཀྱི་དགོན་སྡེ་ཁག་གི་ནང་དུ་ལོ་བརྒྱ་ཕྲག་ཁ་ཤས་ཀྱི་སྔོན་རོལ་ནས་བཟོས་པའི་རང་རང་སོ་སོའི་ཆོ་གའི་གདངས་དབྱངས་དང་མཐུན་པའི་དུང་ཚིག་དབྱངས་རིས་དཔེ་གཟུགས་འདྲ་མིན་འགའ་ཤས་དུས་ད་ལྟའང་མཐོང་རྒྱུ་ཡོད་པ་དང་ཉར་ཚགས་བྱས་ཡོད།    །
བོད་ཀྱི་རུས་མིང
ད་ལྟ་མི་གང་མང་ཞིག་གི་བོད་ལ་མིང་རྐྱང་ལས་རུས་མིང་མེད་པར་འདོད་ན་ཡང་། འདི་ནི་གནས་ཚུལ་དངོས་དང་རྩ་བ་ནས་འགལ་འདུག་པ་མཐོང། བོད་མི་ལ་རུས་ཡོད་པ་མ་ཟད།
བོད་ཀྱི་རུས་མིང་གི་ལོ་རྒྱུས།
རུས་མིང་བྱུང་བ་ལ་ལོ་རྒྱུས་ཀྱང་ཤིན་ཏུ་རིང་པོ་ཞིག་ཡོད་པ་ནི། བོད་ཀྱི་ཚད་ལྡན་ཡིག་ཚང་དག་ལས། མ་རྨོས་ལོ་ཏོག་ཟས་སུ་ཟ་བ་དང་གོས་སུ་ཤིང་ལོ་གྱོན་པ་ནས་། ཕྱིས་མང་དུ་འཕེལ་བ་དུམ་བུ་བཞིར་ཆད་དེ་རྩོད་དེ་མི་བུ་རིགས་བཞི་ཞེས་སེ་དང་དམུ། ལྡོང་དང་སྟོང་གི་རུས་ཚན་བཞི་བྱུང་བར་གྲགས་ཤིང་། ཡང་དབྲ་དང་འདྲུ་བསྣན་ནས་མི་བུ་རིགས་དྲུག་ཏུའང་གྲགས་སོ། ཞེས་འབྱུང་བ་ལས་ཤིན་ཏུ་ཧ་གོ་སླ།
རྩ་བའི་རུས་ཚན་དྲུག།
རྩ་བའི་རུས་ཚན་དྲུག་དེ་ལས་རིམ་པར་གྱེས་པ་དཔེར་ན་། ལྡོང་ལས་ཟི་ན་དང་རྔོག། དབྲ་དང་འདྲུ་ལས་གྭ་ཟི་དང་སྐྱུ་ར་གྱེས་པ། གྭ་ཟི་ལས་ཀྱང་ཀླུ་དགེ་སོགས་དང་། དེ་བཞིན་ཟི་ན་ལས་ཀྱང་འབེ་སོགས་བྱུང་བ་ལྟ་བུས་མཚོན་ཏེ་རིམ་བཞིན་རུས་མིང་དུ་འཕེལ་བ་ལས་དཔེ་མཚོན་འགའ་རིམ་པར་བཀོད་ན། སྐ་བ། འཁོན། མགར། འགོས། དགྱེར། རྔོག། རྔེགས། ཅོག་རོ། མཆིམས། གཉགས། གཉོས། ཉང་། འདན། གནུབས། རྨེའུ། མི་ལ། རོམ། མཚུར། རླངས། དམེ་ཤུལ། ཐར་ཤུལ། བན་ཤུལ། མགོན་ཤུལ། ཕན་ཤུལ། བདུད་ཤུལ་སོགས་ཤུལ་ཆེན་བཅོ་བརྒྱད། གཡི་ཚ། ཟངས་ཚ། དཔལ་ཚ། རེབ་ཚ་སོགས་ཚ་ཆེན་བཅོ་བརྒྱད། མདོར་ན་གྱེས་པའི་རུས་མིང་ལ་ད་ལྟ་མི་འདྲ་བ་ཉིས་བརྒྱ་ལ་ཉེ་བ་ཙམ་ཞིག་ཡོད་པར་མངོན་། བོད་ཀྱི་རུས་མིང་མང་པོར་དོན་འགྲེལ་བྱ་རྒྱུ་ཡོད་པ་མ་ཟད། ཁག་གཅིག་ལ་ད་དུང་རུས་བཤད་ཆ་ཚང་བ་རེ་ཡོད་པ་དེ་ནི་
བོད་མིའི་རུས་མིང་གི་དམིགས་གསལ་ཁྱད་ཆོས་།
དཔེར་ན་ས་སྐྱའི་འཁོན་ཞེས་པའི་རུས་མིང་འདི་ནི་ལྷའི་གདུང་རྒྱུད་གཡའ་སྤང་སྐྱེས་དང་སྲིན་པོ་སྐྱ་རེངས་ཁྲག་མེད་འཁོན་པའི་བར་དུ་སྲས་ཤིག་བྱུང་བར་འཁོན་བར་སྐྱེས་སུ་བཏགས། དེའི་རྒྱུད་ལས་ས་སྐྱའི་འཁོན་གྱི་གདུང་རྒྱུད་འཕེལ་ཚུལ་(ས་སྐྱའི་གདུང་རབས་)སུ་གསལ་བར་འབྱུང་ལ། དེ་བཞིན་ལྷ་གཟིགས་རླངས་ཞེས་པའི་རུས་བཤད་ཀྱང་(རླངས་ཀྱི་པོ་ཏི་བསེ་རུ་)ལས་། མང་སྡོམ་སྟག་བཙན་གྱི་རིགས་ཀྱི་མྱུ་གུ་མས་རི་རྩེ་ར་བསྐྱལ་བ་མང་སྡོམ་གྱིས་མཁྱེན་ནས་གཟིགས་པར་བྱོན་པས་ཁྱེའུ་དེ་ཉིད་གཅན་གཟན་པས་དེ་ནས་བཟུང་རིགས་རུས་ལ་རླངས་ཐོགས་ཚུལ་རྒྱས་པར་འབྱུང་། དེ་བཞིན་(མི་ལའི་རྣམ་མགུར་)ལས་ཀྱང་ཁོག་གི་རུས་མིང་མི་ལ་ཞེས་པ་དེ་ཡབ་མེས་ཇོ་སྲས་སུ་འབོད་པ་དེ་མཐུ་ཆེ་བ་ལ་བརྟེན་ནས་ཐོགས་ཚུལ་གསལ་བར་འབྱུང་བ་དག་གིས་མཚོན་ནོ། དེ་ལྟར་བོད་ལ་གདོན་མའི་དུས་ནས་རུས་མིང་ཡོད་ཅིང་། སངས་རྒྱས་ཆོས་བོད་དུ་དར་རྗེས་ཀྱི་བསྟན་པ་སྔ་དར་དང་ཕྱི་དར་གྱི་དུས་བཅས་ལོ་རྒྱུས་ཀྱི་དུས་སྐབས་དེ་དང་དེ་དག་ཚང་མར་རུས་མིང་སྤྱོད་སྲོལ་ཡོད་པ་མ་ཟད། རུས་མིང་སྤྱོད་སྲོལ་ཉམས་ནས་མི་ལོ་བརྒྱ་ཕྲག་འགའ་ཞིག་འདས་ཟིན་པའི་ད་ལྟའི་དུས་སུའང་བོད་བྱང་རྒྱུད་ཀྱི་ས་ཆ་ལ་ལ་དང་ཨ་མདོ་དང་ཁམས་ཀྱི་འབྲོག་ཕྱོགས་སུ་ད་དུང་རུས་མིང་སྤྱོད་པའི་སྲོལ་རྒྱུན་མ་ཉམས་པར་ཡོད།
སྐད་བརྡ་རིག་པའི་བརྡ་ཆད་གཅིག་གྱུར་ལས་གཞི།
རྩོམ་སྒྲིག་པ་གཅིག་པུའི་འདོད་བློ་ལྟར་ན། འདི་ནི་བོད་ཡིག་བརྡ་ཆད་གཅིག་གྱུར་ལས་གཞི་ཡི་ཁྲོད་ཀྱི་བརྡ་སྤྲོད་རིག་པའི་སྐོར་ལ་ངོས་འཛིན་བྱ་ཆོག
མིང་འདོགས་སྟངས།
བོད་སྐད་དུ། སྐད་བརྡ་རིག་པའི་བརྡ་ཆད་བོད་སྒྱུར་ལས་གཞི། རྒྱ་ནག་སྐད་དུ། 语言学术语翻译项目   དབྱིན་སྐད་དུ། Terminology Translation Project
མཆོད་བརྗོད།
༄༅། །འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།། འཛམ་གླིང་སྒྲ་བའི་གཙུག་རྒྱན་པཱཎིནི།། གངས་ཅན་མིག་གཅིག་ཐོན་མི་སཾབྷོཊ།།  དེང་རབས་སྐད་བརྡའི་ཤིང་རྟ་སུའོ་ཤུའར།།  གངས་རི་ར་བས་སྐོར་བའི་ཞིང་ཁམས་སུ།།  སྐད་བརྡའི་འཕྲིན་ལས་རྒྱས་པར་བྱིན་གྱིས་རློབས།།
དེང་རབས་སྐད་བརྡ་རིག་པའི་གཞི་རྩའི་བརྡ་ཆད་བོད་སྒྱུར་ཚོ་ཆུང་གི་ངོ་སྤྲོད་མདོར་བསྡུས།
བྱེ་བྲག་སྐད་སྒྲ་རིག་པ་དང་སྐད་སྒྲའི་མ་ལག་རིག་པའི་གཞི་རྩའི་བརྡ་ཆད་བོད་སྒྱུར་ཚོ་ཆུང་གི་ངོ་སྤྲོད།
བོད་འགྱུར་མའི་གསལ་བཤད།
བརྡ་ཆད་རྣམས་ནི་སྐད་བརྡ་རིག་པའི་ཡན་ལག་སྟེ། སྐད་སྒྲ་རིག་པ་དང་སྐད་སྒྲའི་མ་ལག་གི་རིག་པ། མིང་དང་ཚིག་གི་བརྡ་སྤྲོད་རིག་པ་སོགས་ཀྱི་ཁྱབ་ཁོངས་སུ་རྒྱུག་ཆེ་བའི་དཔེ་དེབ་དག་དང་བསྟུན་ནས། མ་ཡིག་དབྱིན་སྐད་དང་། རྒྱ་ཡིག་གི་འགྱུར་གཉིས་ལ་བལྟས་ཏེ་བོད་སྒྱུར་བྱས་པ་ཡིན་ལ། དེའི་ཁྲོད་དུ་ཡན་ལག་གི་བརྡ་ཆད་ཁག་ཅིག་ནི་ཐད་ཀར་རྒྱ་ཡིག་ནས་བསྒྱུར་བས་དབྱིན་སྐད་བཀོད་མེད། རྩ་བའི་ཆ་ནས་གང་ཅི་ཐུབ་ཀྱིས་སྤྱི་འགྲོས་ཀྱི་གཞུང་ལུགས་དང་བརྡ་ཆད་ལ་བསྟུན་ཐབས་བྱས་ཡོད། བརྡ་ཆད་ཁག་ཅིག་ནི་རང་རེའི་བོད་ཀྱི་སུམ་རྟགས་སོགས་སུ་གོ་དོན་འདྲ་བའམ་ཕྱོགས་ཉེ་བ་རེ་མཆིས་མོད། བརྡ་ཆད་ཀྱི་མ་ལག་ཡོངས་དང་བསྟུན་པ་དང་། ཉ་ཉུང་མཉམ་བསྲེས་མི་ཡོང་བའི་ཕྱིར་བརྡ་གསར་དུ་བཏགས་པ་ཡིན། བརྡ་ཆད་ཀྱི་གོ་བ་མི་ལོག་པ་དང་། མ་ལག་ཡོངས་དང་བསྟུན་པ། བོད་སྐད་ཀྱི་འགྲོས་དང་མཐུན་པ་གསུམ་ནི་ང་ཚོའི་ལས་ཀ་འདིའི་རྩ་དོན་གསུམ་ཡིན་མོད། ད་དུང་ཡང་ནོར་འཁྲུལ་ཅི་རིགས་མཆིས་སྲིད་པས། ཀུན་གྱིས་དགོངས་འཆར་ལྷུག་པོ་སྩོལ་རོགས་ཞུའོ།།
སྐད་སྒྲ་རིག་པ་དང་སྐད་སྒྲའི་མ་ལག་རིག་པའི་གཞི་རྩའི་བརྡ་ཆད་སྐད་གསུམ་ཤན་སྦྱར།
པར་དབང©️ངེད་བོད་སྐད་དུ་དེང་རབས་སྐད་བརྡ་རིག་པའི་བརྡ་ཆད་བོད་སྒྱུར་ཚོ་ཆུང་ལ་ཡོད་པས།
བྱུང་རྒྱལ་ཚོང་ལས་སུ་སྤྱོད་མི་རུང་།
བོད་སྐད་དུ་དེང་རབས་སྐད་བརྡ་རིག་པའི་གཞི་རྩའི་བརྡ་ཆད་བོད་སྒྱུར་ཚོ་ཆུང་ནས།
ཕྱི་ལོ་༢༠༡༩ལོའི་ཟླ་༤པའི་ཚེས་༧ཉིན།
ཟླ་༣ཚེས་༡༣ཉིན་
ཟླ་༣ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༢པ་ཡིན། ལོ་མཇུག་ལ་ད་དུང་ཉིན་༢༩༣ཡོད།
སི་ཝེ་དེན་གྱི་སྒྱུ་རྩལ།
སི་ཝེ་དེན་གྱི་སྒྱུ་རྩལ་ནི་སི་ཝེ་དེན་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
མོ་རི་ཧེའི་ཨུའེ་ཤི་ཕཱ།
མོ་རི་ཧེའི་ཨུའེ་ཤི་ཕཱ་(ཉི་ཧོང་སྐད།: 植芝 盛平)ནི་ཨའི་ཁི་དོ་ཡི་གསར་གཏོད་པ་རེད།
ཟླ་༣ཚེས་༡༤ཉིན་
ཟླ་༣ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༣པ་ཡིན། ལོ་མཇུག་ལ་ད་དུང་ཉིན་༢༩༢ཡོད།
ཨིག་ཁྱུ་སོ་ཇུན།
ཨིག་ཁྱུ་སོ་ཇུན་(ཉི་ཧོང་སྐད།: 一休宗純)ནི་ཉི་ཧུང་གི་ཟེན་ཞེས་པའི་ཆོས་དཔོན་དང་སྙན་ངག་པ་ཞིག་རེད།
པུ་རུ་ཟིལ་གྱི་སྒྱུ་རྩལ།
པུ་རུ་ཟིལ་གྱི་སྒྱུ་རྩལ་ནི་པུ་རུ་ཟིལ་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
བཀྲ་ཤིས་པའི་རྫས་བརྒྱད
(འདུལ་བ་)དང་(མདོ་དྲན་པ་ཉེར་བཞག་) སོགས་ལས་གསུངས་པའི་བཀྲ་ཤིས་པའི་རྫས་མཆོག་བརྒྱད་ཀྱི་བྱུང་ཚུལ་དང་དེ་དག་གི་མཚོན་བྱ་ལ། སྔོན་སངས་རྒྱས་བཅོམ་ལྡན་འདས་ཞལ་བཞུགས་པའི་དུས་སུ། ལྷ་དང་མིའི་སྦྱིན་བདག་རྣམས་ཀྱིས་སྟོན་པ་ལ་ཕུལ་བའི་རྣམས་རྫས་སངས་རྒྱས་ཀྱིས་བཀྲ་ཤིས་པའི་རྫས་སུ་བྱིན་གྱིས་བརླབས་པ་དང་། རྫས་ལ་བརྟེན་ནས་བཀྲ་ཤིས་པ་བྱུང་ཚུལ་ལ་འདི་སྣང་སྟེ། དང་པོ་མེ་ལོང་ནི། གཟུགས་ཀྱི་ལྷ་མོ་འོད་འཆང་མས་སངས་རྒྱས་ལ་མེ་ལོང་ཞིག་ཕུལ་བར། སངས་རྒྱས་བཅོམ་ལྡན་འདས་ཀྱིས་མེ་ལོང་དེ་ལུས་ཅན་ཐམས་ཅད་རྒྱལ་བའི་ཡེ་ཤེས་སྒྲིབ་བྲལ་མངོན་གྱུར་གྱི་རྣམ་དག་ཆོས་ལ་ལོངས་སྤྱོད་པའི་བཀྲ་ཤིས་ཀྱི་རྫས་སུ་བྱིན་གྱིས་བརླབས་པ་དེ་དང་། གཉིས་པ་གི་ཝང་ནི།
ཏ་ཙུའུ་རྡོ་བརྐོས།
ཏ་ཙུའུ་རྡོ་བརྐོས་ནི་ཁྲུང་ཆིན་གྲོང་ཁྱེར་གྱི་ཏ་ཙུའུ་རྫོང་ཁོངས་སུ་ཡོད་ལ། ད་ལྟ་རྡོ་བརྐོས་སྐུ་བརྙན་ཁྲི་༥ལྷག་ཉར་ཡོད། ཐང་རྒྱལ་རབས་དུས་མཇུག་ནས་སུང་རྒྱལ་རབས་བར་ཀྱི་དུས་ཡུན་ལོ་ངོ་༢༠༠ལྷག་རིང་བཞེངས། ཏ་ཙུའུ་རྡོ་བརྐོས་ཀྱི་སྐུ་བརྙན་མང་ཆེ་བ་སངས་རྒྱས་ཆོས་ལུགས་ཀྱི་ཡིན་ལ། ཏའོ་ཅའོ་ཆོས་ལུགས་དང་བཞུ་ལུགས་ཀྱི་བརྐོས་རིས་ཀྱང་ཡིད། སྐུ་བརྙན་འབོར་ཆེན་ཞིག་བྲག་ཁུང་ནང་དུ་བཞེངས་མེད་པར་བྲག་ངོས་སུ་ཐད་ཀར་བཞེངས་ཡོད་པས་བྲག་བརྐོས་མ་ཟེར། ༡༩༩༩ལོར་ཏ་ཙུའུ་རྡོ་བརྐོས་དེ་མཉམ་འབྲེལ་རྒྱལ་ཚོགས་སློབ་ཚན་རིག་གསུམ་རྩི་འཛུགས་ཀྱིས་འཛམ་གླིང་རིག་གནས་ཤུལ་ནོར་གྱི་གྲས་སུ་བཀོད་པ་རེད།
ཟླ་༣ཚེས་༡༥ཉིན་
ཟླ་༣ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༤པ་ཡིན། ལོ་མཇུག་ལ་ད་དུང་ཉིན་༢༩༡ཡོད།
སྦུག་ཆལ།
སྦུག་ཆལ་ནི་སིལ་སྙན་དང་འདྲ་བར་དཀྲོལ་བའི་རོལ་ཆ་ཞིག་སྟེ། མཁས་པ་ལ་ལས་ཕེག་རྡོབ་ལ་དཔེ་བལྟས་ཏེ་རིག་པས་བསྐྲུན་ཞེས་གསུངས།དེ་ཡང་བོད་རྒྱལ་སྲོང་བཙན་སྒམ་པོའི་དུས་རྒྱ་གར་འཕགས་པའི་ཡུལ་ནས་བོད་ལ་དར་བའི་རོལ་ཆ་ཞིག་ཡིན།     །
ཟེན།
ཟེན་(ཉི་ཧོང་སྐད།: 禪)ནི་ཐེག་པ་ཆེན་པོ་ནང་ཆོས་ཀྱི་ཆོས་བརྒྱུད་ཅིག་རེད། མཚན་མ་མེད་པའི་བསམ་གཏན་སྒོམ་པ་གཙོ་བོར་བྱེད་པའོ། །
ལུང་མོན་བྲག་ཕུག
ལུང་མོན་བྲག་ཕུག་ནི་ཧོ་ནན་ཞིང་ཆེན་ལུའོ་དབྱང་གྲོང་ཁྱེར་གྱི་ལྷོ་འདབས་ཀྱི་དབྱི་ཧོ་གཅང་པོའི་འགྲམ་དུ་ཡོད། ཝེ་བྱང་མ་ནས་ཐང་རྒྱལ་རབས་དུས་མཇུག་བར་གྱི་ལོ་ངོ་༤༠༠རིང་ལ། གནས་དེ་རུ་ཕུག་པ་གྲངས་མེད་བརྐོས། ད་ལྟ་ཉར་ཡོད་པར་ཕུག་པ་༡༣༠༠ལྷག་ཡོད་པ་དང་ལྷ་སྐུ་ཁྲི་༩ལྷག་ཡོད། དེའི་ཁྲོད་དུ་"ཧྥུན་ཞན་སི་དགོན་པ་"ཟེར་བའི་བྲག་ཕུག་ནང་དུ། རྣམ་པར་སྣང་མཛད་ཀྱི་སྐུ་ཆེན་པོ་ཞིག་བཞུགས་སུ་གསོལ་ཡོད། ངག་རྒྱུན་ལྟར་ན། དེ་ནི་རྒྱལ་མོ་ཝུའུ་ཙེ་ཐེན་གྱིས་མོ་རང་གི་གཟུགས་བྱད་དཔེ་བྱས་ནས་ལྷ་བཟོ་ལ་བཞེང་དུ་བཅུག་པ་རེད་ཟེར། ༢༠༠༠ལོར་ལུང་མོན་བྲག་ཕུག་དེ་མཉམ་འབྲེལ་རྒྱལ་ཚོགས་སློབ་ཚན་རིག་གསུམ་རྩ་འཛུགས་ཀྱིས་འཛམ་གླིང་རིག་གནས་ཤུལ་ནོར་གྱི་གྲས་སུ་བཀོད་པ་རེད།
དྲུག་པའི་ཀླུ་རོལ།
ལོ་རེའི་ཧོར་ཟླ6པའི་ཚེས17ཉིན་ནས་བཟུང་། མདོ་སྨད་ཡུལ་དུ་ཆེས་མིང་གྲགས་ཆེ་བའི་རེབ་གོང་སྲོལ་རྒྱུན་རིག་གནས་དུས་ཆེན་དྲུག་པའི་ཀླུ་རོལ་གྱི་དུས་ཆེན་དེ་སྔར་རྒྱུན་བཞིན་ས་དཀྱིལ་སྡེ་བ་ནས་མགོ་བརྩམས་ཤིང་སྡེ་བ་སོ་སོ་ནས་བསྟུན་མར་སྤེལ་ལ་ཚེས26ཉིན་མཇུག་རྫོགས་པ་རེད། རེབ་གོང་ས་ཁུལ་གྱི་དྲུག་པའི་ཀླུ་རོལ་འདི་ནི་བོད་ཁུལ་གྱི་ས་ཆ་གཞན་པར་མཐོང་དཀོན་པའི་དམངས་ཁྲོད་ཀྱི་དུས་ཆེན་ཁྱད་པར་བ་ཞིག་གམ་བོད་ཀྱི་གདོད་མའི་སྤྱི་ཚོགས་ཀྱི་ཤེས་རིག་དང་དངོས་ཡོད་འཚོ་བའི་གྲུབ་ཆ་གལ་ཆེན་ཞིག་རེད། ཀླུ་རོལ་ལས་མངོན་པའི་ངོ་མཚར་ཞིང་ཡིད་དབང་འཕྲོག་པའི་རྩེད་མོའི་རྣམ་པ་དང་། ཐུན་མོང་མ་ཡིན་པའི་སྲོལ་རྒྱུན་ཤེས་རིག་གི་མཛེས་ཆོས། ལུས་ཀྱི་ཉམས་འགྱུར། འཁར་རྔའི་སྒྲ་གདངས། ལོ་རྒྱུས་ཀྱི་རྒྱབ་ལྗོངས་སོགས་ལས་བོད་ཀྱི་གདོད་མའི་ཤེས་རིག་གི་ཉིང་བཅུད་མཚོན་ནུས་སྟབས་རྒྱལ་ཁབ་ཕྱི་ནང་ཀུན་གྱི་ཞིབ་འཇུག་པ་དང་མགྲོན་པོ་མང་པོ་ཞིག་དུས་ལྟར་ཀླུ་རོལ་གྱི་དུས་ཆེན་འདིར་ཞུགས་ནས་རྒྱུས་ལོན་དང་ཞིབ་འཇུག་བྱེད་ཀྱིན་ཡོད།
མིང་འདོགས་སྟངས།
དྲུག་པའི་གླུ་རོལ་གྱི་མིང་འདོགས་སྟངས་ལ་མཁས་པ་སོ་སོའི་བཞེད་ཚུལ་མི་འདྲ་བ་ཡོད་དེ། བཤད་ཚུལ་གཅིག་ནི་རེབ་གོང་གི“དྲུག་པའི་ལྷ་ཟླ་ཆེན་མོ”ཞེས་པའི་དམངས་ཁྲོད་སྲོལ་རྒྱུན་མཆོད་པའི་དུས་ཆེན་འདི་ནི་སྣ་མང་ཕུན་སུམ་ཚོགས་པའི་མཆོད་པ་དང་རྩེད་མོ་བརྒྱུད་ནས་ལྷ་ཀླུ་གཉན་གསུམ་དགྱེས་པར་བྱེད་པའི་ཆོ་ག་ཁྱད་པར་བ་ཞིག་ཡིན་པས་དྲུག་པའི་ཀླུ་རོལ་ཞེས་ཟེར་བ་ཡིན།
ཡང་བཤད་ཚུལ་གཅིག་ལ། དབྱར་ཟླ་དྲུག་པ་ནི་མདོ་སྨད་ལྷོ་རྒྱུད་འཛིན་མའི་གཞི་རུ་ལོ་ཏོག་དང་ཤིང་འབྲས་སྣ་ཚོགས་རབ་ཏུ་སྨིན་པའི་སྒང་ཡིན་ལ། དུས་སྐབས་དེར་རེབ་གོང་ཡར་ནང་མར་ནང་གཙོ་བྱས་པའི་ས་གནས་མང་ཤས་སུ་དབྱར་གྱི་སྤྲོ་གསེང་སྤེལ་ཏེ་བོད་རང་གི་ཁྱད་ཆོས་ལྡན་པའི་གླུ་ལེན་རྩེད་མོ་སྣ་ཚོགས་ལ་དགྱེས་དགུར་རོལ་བའི་དཔེ་ཡོད་ཅིང་། སྐྱེས་ཕོ་མོ་ཀུན་གྱིས་ལུས་ལ་གཟབ་མཆོར་ཕུན་སུམ་ཚོགས་པར་སྤྲས་ནས། དགའ་བའི་གླུ་དང་སྐྱིད་པའི་བྲོ་འཁྲབ་པའི་གོམས་སྲོལ་མ་ཉམས་པར་ཡོད་པས་གླུ་རོལ་ཞེས་འབྲི་བ་ཡང་ཡོད།
ལྷ་རྩེད།
ལྷ་རྩེད་ནི་རྩེད་མོ་བ་སྐྱེས་བུ་དར་མ་དག་གིས་ལག་ཏུ་ལྷ་རྔ་བཟུང་སྟེ་གཡས་འཁོར་གཡོན་འཁོར་གྱིས་ཉིས་རྡུང་དང་སུམ་རྡུང་དགུ་རྡུང་ལ་སོགས་སྟངས་སྟབས་སྣ་ཚོགས་པའི་ལྷ་རྩེད་རྩེ་ཞོར་རྒྱབ་གཞུང་དང་ཁ་འགྲམ་ལ་ལྕགས་ཐུར་ལྟ་བུའི་འབིག་ཁབ་འཛེར་ནས་ཡུལ་ལྷ་གཞི་བདག་ལ་ཤ་ཁྲག་གི་མཆོད་པ་ཕུལ་ཏེ།  ལྷ་རྣམས་མཉེས་པར་བྱེད་པའི་རྩེད་མོའི་རིགས་ཤིག་ཡིན།
ཀླུ་རྩེད།
ཀླུ་རྩེད་ནི་རྩེད་མོ་བ་རྣམས་ཀྱིས་རུ་སྐོར་བསྒྲིགས་ཏེ་ཀླུ་ལ་ཇ་ཆང་གིས་མཆོད་པ་དང་། འཁར་རྔ་རྡུང་བའི་འགྲོས་དང་བསྟུན་ནས་སྟག་ཤར་གཞོན་ནུ་མང་བོ་གྲལ་ཕྲེང་བསྒྲིགས་ཤིང་རྐང་ལག་གི་སྟངས་སྟབས་གར་དུ་སྒྱུར་བཞིན་རྩེ་བ་དང་། སྨན་ཤར་ན་ཆུང་བུ་མོ་རྣམས་ཀྱིས་ལུས་སུ་གོས་ལྭ་ཕྲུག་ལྭ་གྱོན་ཞིང་རྒྱབ་ཏུ་དངུལ་གྱི་དུང་ཙེ་བཏགས་ནས་གཡུ་བྱུ་རུའི་སྐེ་རྒྱན་དང་གསེར་དངུལ་གྱི་རྒྱན་ཆ་གང་འཚམས་སྤྲས་ནས་གཟབ་མཆོར་གྱི་ཉམས་དང་བཅས་ཁེར་གཤར་ཉིས་གཤར་གྱིས་སྒེག་ཉམས་བཏོད་བཞིན་ཀླུ་རིགས་ལ་ཡིད་འོང་གི་མཆོད་པ་འབུལ་བར་བྱེད་ཅིང་། རྩེད་མོར་ཞུགས་མཁན་མང་ཆེ་བས་དྲི་མེད་ཀྱི་ཁ་བཏགས་མགུལ་དུ་འཕངས་ནས། ཞོ་དང་འོ་མའི་མཆོད་པ། སིལ་ཏོག་དང་མེ་ཏོག་གི་མཆོད་པ། ལོ་འབྲས་དང་ཤིང་ཏོག་གི་མཆོད་པ། བདུག་སྤོས་དང་བསང་རྫས་ཀྱི་མཆོད་པ་སོགས་དམར་མ་འདྲེས་པའི་མཆོད་པ་རྒྱ་ཆེན་པོ་བཤམས་པའི་ཞོར་དུ་ཀླུའི་ཆ་བྱད་ཀྱི་རྩེད་མོ་སྣ་ཚོགས་རྩེ་རྒྱུ་ཡོད།
དམག་རྩེད།
དམག་རྩེད་ནི་བོད་བཙན་པོའི་སྐབས་ཀྱི་དམག་ཞུགས་ཀྱི་ལོ་ཚོད་ལྟར།  ལོ་བཅོ་ལྔ་ནས་བཞི་བཅུའི་བར་གྱི་སྐྱེས་པ་དག་གིས་ལག་ཏུ་དམག་དར་འཛིན་པ་དང་ཨེ་ཧ་ཨེ་ཨེ་ཨེ་ཞེས་ཀི་རིང་འདེབས་པ། གཡས་འཁོར་གཡོན་འཁོར་གྱིས་བརྗིད་ཉམས་དང་སྒེག་ཉམས་དོད་ནས་རྩེ་བ་དང་།  གོས་དར་ནམ་མཁར་འཕྱར་ནས་རྩེ་བ།  ན་གཞོན་རྩེད་མོ་བ་རྣམས་ཁག་གཉིས་སུ་བགོས་ནས་ཕྱིར་བཀྱེད་ནང་རུབ་བྱེད་བཞིན་རྩེ་བ། རྔོན་རྒྱག་པའི་ཉམས་དང་སྟག་མཆོང་བའི་ཉམས།  བྲེ་སེར་འབྲོང་རྒོད་འགྱིང་བའི་ཉམས་བཅས་ངོམ་ནས་རྩེ་ལ།  ད་དུང་ཞིང་འདེབས་པའི་ཚུལ་དང་རྒད་མོ་རྒན་མོ།  ཨ་མ་ཀླུ་མོ། ཐུགས་རྗེ་ཆེན་པོའི་གར་སོགས་འཁྲབ་བཞིན་དུས་སྟོན་ལ་དགྱེས་དགུར་རོལ་ལོ། །
དོན་དངོས་ཀྱི་ལོ་རྒྱུས་ལ་སྦྱར་ན། དུས་སྟོན་དེ་ནི་སྔོན་ཁྲི་རལ་བ་ཅན་གྱི་སྐབས་སུ་རྒྱ་བོད་འཁྲུག་མཚམས་བཞག་ནས་ཞོད་འཇགས་ཀྱི་ཆབ་སྲིད་བསྐྱངས་པར་འདུམ་འགྲིག་མཛད་དེ་བཀའ་གཙིགས་རྡོ་རིང་བཙུགས་ཤིང་། ཞི་བདེའི་འཚོ་བར་སྨོན་པའི་མཐའ་སྲུང་དམག་དང་མི་དམངས་མང་ཚོགས་རྣམས་དགའ་བ་དཔག་ཏུ་མེད་པ་འཕེལ་ནས་ལག་ཏུ་མདའ་མདུང་གྲི་གསུམ་དང་རུ་དར་སྣ་ཚོགས་ཐོགས་ཏེ།  དུང་འབུད་པ་དང་རྔ་རྡུང་བ་སོགས་ཀྱིས་ལྷ་ཀླུ་གཉན་གསུམ་དགྱེས་པའི་རྩེད་མོ་སྣ་ཚོགས་འཁྲབ་ཅིང་།  གླུ་ལེན་གར་རྩེན་སོགས་ཡུན་རིང་བྱུང་མ་མྱོང་བའི་སྟོན་མོའི་མཛད་སྒོ་རྒྱ་ཆེན་བསྡུས་པ་ལས་རིམ་བཞིན་དེང་གི་ལྷ་རྩེད་དང་ཀླུ་རྩེད། དམག་རྩེད་བཅས་དར་བར་བཤད་དོ། །
རྐང་ཤིང་།
རྐང་ཤིང་ནི་ཆ་བྱད་རྫོགས་པའི་གསར་བུ་གཉིས་རིང་ཚད་ལ་འདོམ་གང་ཙམ་ཡོད་ཅིང་། སྟག་དང་གཟིག་གི་རི་མོ་ཕབ་པའི་རྐང་ཤིང་སྟེང་བུད་དེ་རྩེ་བ་ཞིག་ཡིན་ལ། རྩེད་དུས་ལག་ཏུ་དབྱུག་པ་མཚོན་རིང་ཅན་དང་མདུང་རྩེ་གསུམ་ཅན། ལྷ་རྔ་འབྲུག་རིང་ཅན། ཅ་ལ(རལ་བ་རྫུན་མ)རེ་བཟུང་ནས་དམག་དཔོན་ཁང་གི་གྲུ་བཞི་བོར་ཕག་སྒུར་བ་ཡིན། ངག་རྒྱུན་དུ་རྒྱ་བོད་འདུམ་འགྲིག་གི་སྟོན་མོ་རྒྱ་ཆེན་བཤམས་ཏེ་གླུ་གར་ལ་རོལ་བའི་སྐབས། དར་རྒྱལ་གཡུ་མཚོ་ལས་སྟག་མགོ་ཅན་དང་གཟིག་མགོ་ཅན་གཉིས་བྱོན་ཏེ། དེ་གཉིས་རྐང་ཤིང་ལ་བུད་དེ་གླུ་གར་ལ་རོལ་བས། རྗེས་སོར་མང་ཚོགས་དང་འཁོར་འབངས་ཐམས་ཅད་ཀྱིས་དེ་དྲན་གསོ་ཡི་ཚུལ་དུ་རྐང་ཤིང་ཞེས་པ་འདི་བྱུང་བ་རེད།
ཨ་ཙ་ར།
ཨ་ཙ་ར། འདི་ནི་བྱིས་པ་ཆུང་ཆུང་ལྡེམ་མྱུར་ལྡན་པ་གཉིས་རྩེད་དགོས་ལ། དེ་གཉིས་ཀྱིས་དེང་སྐབས་ཞལ་ཐང་སོགས་ན་མཐོང་རྒྱུ་ཡོད་པའི་མིག་གཉིས་འབུར་ཚུགས་སུ་མངོན་ཞིང་། ཐོད་པ་འབུར་བ། རལ་བ་དཀར་པོ་ཡིན་པའི་ཆ་བྱད་ཅན། རྐང་བ་དང་ལག་པར་སིལ་སྙན་གྱི་གདུ་བུ་འདོགས་པ། ལུས་ལ་འཕུར་ལྭ་གྱོན་པ། ལག་ཏུ་དབྱུ་གུ་མཚོན་རིས་ཅན་ཐོགས་པའི་ཆ་བྱད་སྟོན་ལ། ལག་ནས་དབྱུ་གུ་བསྐོར་བ་དང་། དབྱུ་གུ་ལག་ཏུ་བཟུང་སྟེ་དེའི་ཐོག་ནས་ལྡིང་བ་སོགས་གཙོ་བོ་ལུས་ཀྱི་ལྡེམ་མྱུར་གྱི་ཆ་སྟོན་པའི་རྩེད་མོ་ཞིག་ཡིན། ཨ་ཙ་ར་ཞེས་དེབ་ཐེར་དག་ལས་རྒྱ་གར་བའི་མི་རིགས་ཤིག་ཡིན་ལ། དེར་མ་ཟད་རིགས་འདི་ཚེ་ལོ་རིང་ཞིང་དཔལ་འབྱོར་རྒྱས་པ་ཞིག་ཀྱང་ཡིན་པར་བཞེད། དེ་བས་ཀླུ་རོལ་གྱི་མཛད་སྒོ་འདི་བཀྲ་ཤིས་པ་མཚོན་པའི་དགའ་སྟོན་ཞིག་ཡིན་པས། ཨ་ཙ་རའི་རྩེད་མོ་འདི་ཡང་ཡུལ་ཕྱོགས་ཐམས་ཅད་ལ་ཚེ་རིང་ནད་མེད། དཔལ་དང་ལོངས་སྤྱོད་རྒྱས་ཤིང་བཀྲ་ཤིས་བདེ་ལེགས་འབྱུང་བའི་མཚོན་བྱེད་ཅིག་ཡིན།
སྐྱེས་མའི་གར།
སྐྱེས་མའི་གར། འདི་ནི་བུ་མོ་ཚོས་སྐྲ་ལྷོད་སླས་བྱས་ནས་མ་གདན་བཏགས་ཡོད་པ་དང་། མ་གདན་སྟེང་གོས་སྣ་ཚོགས་ཀྱི་འཇའ་དྲུག་འཐེན་ཡོད་ལ། མ་གདན་གྱི་མགོ་དཀྱིལ་ལ་བྱུ་རུའི་ཕྲ་བརྒྱབ་པའི་དངུལ་སྡོང་ཉིས་སྒྲིག་གིས་ཐུར་དུ་དཔྱངས་ཡོད། རྣ་འགྲམ་གཡས་གཡོན་དུ་བྱུ་རུའི་ཕྲེང་རྒྱན་བཏགས་ནས། ལག་པ་གཉིས་ཀ་སྔོན་ལ་བསྲིངས་ཏེ་མཐོ་དམའ་རན་པར་དོད་ཅིང་། ལག་ཏུ་ཁ་བཏགས་དང་མེ་ཏོག་བཟུང་སྟེ། མཁར་རྔའི་སྒྲ་དང་བསྟུན་ནས་རྩེ། རྩེད་སྟངས་ལས་ཐང་བོད་དམག་འཁྲུག་གི་སྐབས་སུ་དམག་མི་རྣམས་དམག་འཁྲུག་ལ་སོང་ནས་ཕྱིར་ལོག་ཚེ། ཁོ་མོ་ཚོས་གཡུལ་ལས་རྒྱལ་བའི་དམག་མི་རྣམས་ལ་དགའ་བསུ་དང་སྔོན་ལ་བུད་དེ་བསུ་མ་བྱེད་པ་ཡིན་པར་སྣང་།
ཐུགས་རྗེ་ཆེན་པོ།
ཐུགས་རྗེ་ཆེན་པོ་ནི་ཕོ་མོ་མཉམ་དུ་བསྲེས་ནས་རྩེ་བ་ཞིག་ཡིན་ལ། དེའི་རྩེད་སྟངས་ནི་རྩེད་མཁན་རྣམས་ཀྱིས་འཁར་རྔ་བརྡུངས་མཁན་གྱི་སྒྲ་དང་བསྟུན་ནས་ལག་པ་གཡས་གཡོན་བརྗེ་རེས་བྱས་ཏེ་ཡར་བཀྱགས་ནས་རྩེ་བ་དང་། ལག་པ་གཉིས་ཀ་ཡར་བཀྱགས་ནས་རྩེ་བ་དང་། ལག་པ་གཉིས་ཀ་གཡས་གཡོན་དུ་གཡུགས་ནས་རྩེ་ལ། དམག་དཔོན་ཁང་གི་གྲུ་རེ་ནས་ལུས་པོ་ལྷེམ་ཅིང་ལག་པ་མདུན་དུ་བསྲིངས་ནས་བསུ་མ་བྱེད་པའི་རྣམ་པ། མཚམས་རེར་སྐྱེས་པ་དག་གིས་དུང་འབུད་པ་བཅས་བྱེད་པའི་རྩེད་སྟངས་ཞིག་ཡིན། རྩེད་སྟངས་འདིའི་མིང་འདོགས་ཚུལ་དང་རྩེད་སྟངས་ཀྱི་ཉམས་དོད་སྟངས་ལས་དོན་བཟང་པོ་ཞིག་ལ་བསུ་མ་མཛད་པའི་རྣམ་པ་ཞིག་དང་ཐུགས་རྗེ་ཆེ་ཞུ་བའི་ཚུལ་ཞིག་རེད།
ཁ་ཕུག་པ་དང་ཚོན་རྒྱག་པ།
ཁ་ཕུག་པ་དང་ཚོན་རྒྱག་པ། རྒྱབ་ཕུག་པ་བཅས་ནི་སྡེ་བའི་ནང་གི་ཕོ་ལོ་ཉེར་ལྔ་ནས་སོ་ལྔའི་བར་གྱི་སྐྱེས་པ་དར་མ་རྣམས་ལ་ལྕགས་ཁབ་རྣོན་པོའི་སྣེ་མོར་གོས་སྐུད་དམར་སེར་གྱིས་བརྒྱན་པ་དག་གིས་ཁའི་གཡས་གཡོན་གྱི་འགྲམ་པ་དང་རྒྱབ་ཕུག་པ་དང་མགོ་ལ་ཕྱིང་ཞྭ་གྱོན་པ། ལག་ཏུ་ལྷ་རྔ་བཟུང་ནས་ལྷ་རྔའི་སྒྲ་དང་བསྟུན་ནས་རྩེད་པ་ཞིག་ཡིན། ངག་རྒྱུན་དུ་ཆོ་ག་འདི་ནི་སྐྱེས་ལྷ་ཨ་མྱེས་སྟག་ལུང་གི་ཆོ་ག་ཡིན་པར་བཤད། ཁ་ཕུག་ན་ཉེས་པ་ཐམས་ཅད་ཁ་ནས་འབྱུང་བའི་སྒོ་གཅོད་བྱེད་ལྟ་བུ་ཡིན་པར་བཤད་ལ། རྒྱབ་ལ་འཛེར་ནའང་རང་ལུས་ལ་ན་ཚ་སོགས་མི་འདོད་པའི་རྐྱེན་ངན་མི་འབྱུང་བར་བཤད།
དམར་མཆོད།
དམར་མཆོད་ནི་ཚེས་ཉེར་ལྔའི་ཉིན་གྱི་ཁྱད་པར་བའི་རྩེད་སྟངས་ཤིག་ཡིན་ལ། རྩེད་རིགས་པ་འགའི་ལག་ཏུ་གྲི་དང་ཐག་པ་བཟུང་ཏེ་འཁར་རྔ་དང་ལྷ་རྔའི་སྒྲ་དང་བསྟུན་ནས་འཇིགས་རུང་གི་ཉམས་སྟོན་ཅིང་། ལག་གི་རལ་གྲིས་ར་མའི་སྐེ་བཅད་ནས། ནང་ཁྲོལ་དེ་ཁྲག་དམར་ཙར་ཙར་ཏུ་བསང་མགོར་ཕུད། དེའི་ཁྲག་རྩེད་རིགས་པ་ཚོའི་ཐོད་པ་དང་གདོང་ལ་བྱུགས་ནས་ལྷ་རྩེད་བྱེད།
དྲུག་པའི་ཀླུ་རོལ་སྐོར་གྱི་ལོ་རྒྱུས།
ཀླུ་རོལ་གྱི་འབྱུང་རྐྱེན་ལ་གཙོ་ཆེར་ཤོད་ཚུལ་རིགས་མི་འདྲ་བ་གཉིས་ཡོད་དེ། ཅིག་ཤོས་ཀྱིས་བོད་ཀྱི་བཙན་པོའི་རྒྱལ་རབས་ཀྱི་ཡར་སྔོན་ནས་བཟུང་བོན་ལུགས་ཀྱི་བྱེད་སྒོ་སྟེང་དམར་མཆོད་བྱ་བའི་ལུགས་སྲོལ་ཡོད་པ་དེ་ནི་ཀླུ་རོལ་གྱི་ཆེས་ཐོག་མའི་རྣམ་པ་ཡིན་ཟེར་ཞིང་། ཀླུ་རོལ་རྩེ་བའི་བརྒྱུད་རིམ་ཁྲོད་དུ་རྩེད་མོ་བའི་ཁ་དང་རྒྱབ་སོགས་ལ་ལྕགས་ཁབ་མང་པོ་འཛེར་བ་དང་། མགོ་ལ་གྲིས་གཏར་ནས་དམར་པོ་ཁྲག་གི་མཆོད་པ་འབུལ་བ། སྐྱེས་ཕོ་མོ་རྣམས་ཀྱིས་དད་པའི་སྟོབས་དང་བསྟུན་ནས་ཇ་ཆང་གི་མཚོ་མོ་བསྐྱིལ་བཞིན་བསང་མཆོད་རྒྱ་ཆེན་གཏོང་བའི་ཁྲོད་ར་ལུག་གསོན་པོར་བསྲེག་པའི་དམར་མཆོད་ཀྱི་སྲོལ་རྒྱུན་ཡོད་པ་དེ། ད་ལྟ་མཚམས་བཅད་ནས་རྩམ་པས་ར་ལུག་གི་དབྱིབས་བཟོས་ཏེ་ལྷ་བསང་གཏོང་བ་དང་མཉམ་དུ་སྔོན་གྱི་མཆོད་ལུགས་མ་ཉམས་པར་བྱེད་པ་འདི་ལས་བྱུང་བར་བཤད། ཡང་ལ་ལས་བཙན་པོ་ཁྲི་སྲོང་ལྡེ་བཙན་གྱི་དུས་སུ་ལྷ་མིའི་ལུས་ཁོག་ཏུ་ཞུགས་པའི་སྲོལ་འདི་བྱུང་ཞིང་། རྒྱལ་པོ་འདིའི་སྐུ་རིང་ལ་བོན་ཆོས་བསྣུབས་ཏེ་སངས་རྒྱས་བསྟན་པ་དར་སྤེལ་བཏང་བའི་ལོ་དེར། བོད་ཀྱི་ས་ཆ་ཁ་ཤས་ཤིག་ལ་སྔར་བྱུང་མ་མྱོང་བའི་ནད་ཡམས་དང་། སད་དང་སེར་བ། ཐན་པ། ཆུ་ལོག་སོགས་གཅིག་རྗེས་གཉིས་མཐུད་དུ་བྱུང་ནས་ཞིང་འབྲོག་ཐོན་སྐྱེད་ལ་གནོད་པ་ཚབས་ཆེན་ཐེབས་པས། སྐབས་དེའི་མི་རྣམས་ཀྱི་བསམ་པའི་འདུ་ཤེས་ཧ་ཅང་ཞན་པའི་ཁར། མང་ཚོགས་མང་པོ་ཞིག་གིས་རང་བྱུང་གི་གནོད་འཚེ་དེ་དག་ཆོས་བྱས་པ་ལ་བརྟེན་ནས་བྱུང་བ་ངོས་འཛིན་བྱས་ཏེ། སངས་རྒྱས་ཆོས་ལུགས་ཀྱིས་རང་བྱུང་གི་གནོད་འཚེ་ལྡོག་མི་ཐུབ་པ་མ་ཟད། ད་དུང་མུ་མཐུད་དུ་ཆོས་བྱས་ན་ལྷ་ཀླུ་གཉན་གསུམ་མ་དགའ་བར་ལྟས་ངན་པ་འབྱུང་ངེས་རེད་ཟེར་ནས་ལྷ་ཀླུ་གཉན་གསུམ་དགའ་བར་འཇུག་ཆེད་སྟོན་མོ་རྒྱ་ཆེན་གྱི་མཛད་སྒོ་བསྡུས་ཤིང་། ཀླུ་གར་གྱི་རྩེད་རིགས་སྣ་ཚོགས་འཁྲབ་པ་དེ་ལས་རིམ་བཞིན་དར་ཁྱབ་བྱུང་བ་ཞིག་ཡིན་ཟེར་བས། ཀླུ་རོལ་གྱི་ནང་དུ་ལྷ་ཀླུ་གཉན་གསུམ་ལ་མཆོད་འབུལ་རྒྱ་ཆེན་པོ་བྱས་ནས་དགའ་བར་བཅུག་ན་ལོ་གཅིག་གི་མིག་ཐོག་གི་ན་ཚ་དང་། ཕྱུགས་ཐོག་གི་གོད་ཁ། ལོ་ཏོག་ལ་སད་སེར་ཐན་སྐྱོན་སོགས་ཀྱི་གནོད་འཚེ་དང་། བགེགས་རིགས་བར་ཆད་མི་འབྱུང་བའི་བཤད་ཚུལ་ཡོད་པ་རེད།
འབྲེལ་ཡོད་བརྙན་པར། https://www.youtube.com/watch?v=zReajKxudPE
རྡོ་རྗེ་དང་དྲིལ་བུ།
རྡོ་རྗེ་དང་དྲིལ་བུ་ནི་སངས་རྒྱས་ཆོས་ལུགས་ཀྱི་གསང་སྔགས་ཆོ་གའི་ཕྱག་ལེན་གཙོ་བོར་གནང་བའི་རྫས་ཤིག་ཡིན་ཞིང་།རྒྱུད་སྡེ་ལས་རྡོ་རྗེ་ནི་ཐབས་བྱང་ཆུབ་ཀྱི་སེམས་དང་དྲིལ་བུ་ནི་ཤེས་རབས་སྟོང་པ་ཉིད་མཚོན་བྱེད་ཡིན་ཞེས་དང་། དེའང་གཞི་བདེན་པ་གཉིས་སམ་ཐབས་ཤེས་གཉིས།འབྲས་བུ་སྐུ་གཉིས་ཐབས་ཤེས་དབྱེར་མེད་པའི་འབྲས་བུ་ཟུང་འཇུག་སྐུ་ཞེས་རྣམ་མཁྱེན་གྱི་གོ་འཕང་མངོན་དུ་བྱེད་པའི་ཐབས་བླ་ན་མེད་པ་ཞིག་ཡིན་པ་དང་།གཞན་ཡང་ཀློང་ཆེན་སྙིང་ཐིག་ལས（ཀུང་བཟང་བླ་མའི་ཞལ་ལུང་）རྡོ་རྗེ་ནི་སངས་རྒྱས་ཐུགས་ཡེ་ཤེས་ལྔ་ལ་སོགས་པ་མཚོན་ཞིང་།དྲིལ་བུས་ཀྱང་ཞལ་གྱི་རྣམ་པ་ཡོད་པ།རྒྱུད་སྡེ་འོག་མ་ལས་རྣམ་པར་སྣང་མཛད་དང་།གོང་མ་རྣམས་ལས་རྡོ་རྗེ་དབྱིངས་ཀྱི་དབང་ཕྱུག་མར་བཤད་པས་སྐུའི་རྣམ་པ་དང་།ཡུམ་བརྒྱད་ཀྱི་ས་བོན་ངོས་སུ་ཡིག་གེའི་རྣམ་པ་དང་ཤར་བ།སངས་རྒྱས་ཀྱི་གསུང་ཆོས་ཀྱི་སྒྲ་དབྱངས་མཚོན་པར་བྱས་པ་ཡིན་པས་སྐུ་གསུང་ཐུགས་རྟེན་གསུམ་ཀའི་མཚན་ཉིད་ཚང་བ་དང་།ཁྱད་པར་གསང་སྔགས་རྡོ་རྗེ་ཐེག་པའི་དཀྱིལ་འཁོར་གྱི་འཁོར་ལོ་ཡོངས་རྫོགས་ཚང་ཞིང་དམ་ཚིག་གི་རྫས་ཐུན་མོང་མིན་པ་ཡིན་ཞེས་གསལ།སྤྱི་ལོའི་དུས་རབས་བརྒྱད་པའི་དུས་འགོར་གསང་སྔགས་ཀྱི་བསྟན་པ་བོད་དུ་དར་སྤེལ་བྱུང་བ་དང་སྦྲགས་རྡོ་རྗེ་དང་དྲིལ་བུ་ཡང་རིམ་བཞིན་དར་ཁྱབ་བྱུང་བ་ཞིག་ཡིན་པ་ནི་གོར་མ་ཆག   །
ཁོ་ལོམ་བི་ཡའི་སྒྱུ་རྩལ།
ཁོ་ལོམ་བི་ཡའི་སྒྱུ་རྩལ་ནི་ཁོ་ལོམ་བི་ཡའི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཐེག་པ་ཆེན་པོ།
གསལ་བཤད།
སེམས་ཅན་ལ་བརྩེ་བའི་སྙིང་རྗེ་ཆེན་པོ་དང་སྟོང་ཉིད་རྟོགས་པའི་ཤེས་རབ་ལ་བརྟེན་ནས་མི་གནས་པའི་མྱང་འདས་སངས་རྒྱས་ཀྱི་གོ་འཕང་འཐོབ་པར་བྱེད་པའི་ལམ་མོ།།
ཟླ་༣ཚེས་༡༦ཉིན་
ཟླ་༣ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༥པ་ཡིན། ལོ་མཇུག་ལ་ད་དུང་ཉིན་༢༩༠ཡོད།
ཝུའུ་ལིན་ཡོན།
ཝུའུ་ལིན་ཡོན་ནི་ཧུའུ་ནན་ཞིང་ཆེན་གྱི་ནུབ་ཕྱོགས་རི་ཁུལ་དུ་ཡོད་ཅིང་ཀྲང་ཅ་ཅེ་དང་སུའོ་ཞི་ཡུས། རི་བོ་ཐེན་ཙི་སོགས་ཀྱི་སྤྱི་མིང་ཡིན། བཞུར་ཆུས་ཟོས་པའི་རྐྱེན་གྱིས་གནས་དེ་རུ་འཛམ་གླིང་སྟེང་ན་མཐོང་དཀོན་པའི་བྲག་རིའི་ནགས་ཚལ་གྱི་ས་དབྱིབས་ཆགས་ཡོད། ཝུའུ་ལིན་ཡོད་ནི་རི་གཟར་ལུང་ཟབ་ཏུ་ཆགས་པས་དང་གིས་རང་བྱུང་གི་ཡུལ་ལྗོངས་གཙོ་བོ་ཡིན་ལ་གང་ས་གང་དུ་རང་བྱུང་གི་ཉམས་འགྱུར་གྱིས་ཕྱུག་ཡོད། ༡༩༩༢ལོར། ཝུའུ་ལིན་ཡོད་ལྗོངས་རྒྱུའི་ཁུལ་དེ་མཉམ་འབྲེལ་རྒྱལ་ཚོགས་སློབ་ཚན་རིག་གསུམ་རྩ་འཛུགས་ཀྱིས་འཛམ་གླིང་རང་བྱུང་ཤུལ་ནོར་གྱིས་གྲས་སུ་བཞག་པ་རེད།
བོད་ལྗོངས་སློབ་གྲྭ་ཆེན་མོ་
བོད་ལྗོངས་སློབ་ཆེན་ནི་བོད་རང་སྐྱོང་ལྗོངས་ཀྱི་ཁོངས་གཏོགས་ཀྱི་ཕྱོགས་བསྡུས་རང་བཞིན་གྱི་སློབ་གྲྭ་ཆེན་མོ་ཞིག་ཡིན་ཞིང་། “ལས་གྲྭ211” གི་རྒྱལ་ཁབ་ཀྱིས་གཙིགས་ཆེར་འཛུགས་སྐྲུན་བྱེད་པའི་སློབ་ཆེན་དང་།“དབུས་རྒྱུད་དང་ནུབ་རྒྱུད་སློབ་ཆེན་གྱི་རྨང་གཞིའི་ནུས་པ་འཛུགས་སྐྲུན་ལས་གྲྭ”ཡི་སློབ་ཆེན་བཅས་སུ་བདམས་ཡོད། སློབ་ཆེན་འདི་ནི་བོད་ལྗོངས་མི་དམངས་སྲིད་གཞུང་དང་རྒྱལ་ཁབ་སློབ་གསོ་པུའུ་གཉིས་ཀྱིས་མཉམ་དུ་བསྐྲུན་པ་ཡིན། ཀྲུང་གོའི“རྩེ་གྲའི་སྨན་པའི་སློབ་གསོ་དང་སྐྱེད་སྲིང་འཆར་གཞི”དང་། “ཞིང་ལས་དང་ནགས་ལས་ཕྱོགས་ཀྱི་རྩེ་གྲའི་འཇོན་མིའི་སློབ་གསོ་དང་སྐྱེད་སྲིང་འཆར་གཞི”སོགས་ཀྱི་བཅོས་སྒྱུར་ཚོད་ལྟའི་སློབ་ཆེན་ཡིན་པར་མ་ཟད། 2013ལོའི་ཟླ5པར་དབུས་རྒྱུད་དང་ནུབ་རྒྱུད་ཀྱི་མཐོ་རིམ་སློབ་གསོ་དར་སྤེལ་འཆར་གཞི་ཁྲོད་བདམས་པ་དང་། 2013ལོའི་ཟླ7པར་འབུམ་རམས་པའི་ཐོབ་ཐང་དབང་སྤྲོད་ལས་ཁུངས་ཀྱི་ཆོག་མཆན་ཐོབ།